Kliping je naš pouzdan vodič kroz kompleksni medijski sistem - PORTAL\nKliping je naš pouzdan vodič kroz kompleksni medijski sistem\nEvropska unija pomno prati sve zemlje koje su na putu za članstvo, i veoma je zainteresovana za sva dešavanja u njima. Stoga i medijskoj sceni u Srbiji i sadržaju koji se plasira posvećuje dužnu pažnju, u različtom stepenu tokom 40 godina, koliko je kancelarija Evropske delegacije otvorena u Beogradu. Evropska unija ubedljivo je najveći donator, trgovinski partner i investitor u Srbiji.\nPoseban interes su medijske objave o ovoj instituciji, njenim politikama i drugim institucijama EU, kao i imidž koji one stvaraju. Poslednjih godina se tu radi o desetinama hiljada medijskih objava u srpskim medijima koje se analiziraju na mesečnom i godišnjem nivou. No, za aktivnosti koje nisu redovna odnosno podrazumevana dešavanja, javlja se potreba i za vanrednim izveštajima. To su, na primer, formalna poseta EU zvaničnika Srbiji, posredništvo EU u pregovorima Beograda i Prištine, ili najskorija situacija sa COVID-19 virusom i saradnjom EU sa Srbijom i zemljama regiona tokom izbijanja pandemije.\nKoličina podataka se ne smanjuje u tim slučajevima, iako se možda rokovi skraćuju, no to nikada nije predstavljalo problem za uigran i profesionalan tim. Upravo takav tim Evropska delegacija ima u Kliping agenciji, odnosno u njihovom timu analitičara i prevodilaca. Bilo da su redovni izveštaji o opštim dešavanjima, ili vanredni izveštaji o nekoj centralizovanoj temi, suštinski svi moraju biti “uporedivi”, što znači da su svedeni na neke zajedničke pokazatelje medijske prisutnosti. Uz pomoć specijalno razvijenih alata za pretragu medija i posebnom metodom za kvantitativnu i kvalitativnu analizu, ne samo da se dobijaju izveštaji o konkretnim temama i istaknutim ličnostima, već i osnovne kvalitativne dimenzije pojedinačnih izveštaja. Takve analize olakšavaju sagledavanje i tumačenje stvarnih dešavanja u Srbiji, u srpskom društvu, svim članovima Evropske delegacije, ali i zvaničnicima EU.\nPosedovati jasnu sliku, i maksimalno moguće dočaran sentiment javnosti o aktivnostima EU od velikog je značaja za pravilno postavljanje operativnih planova. Time se Kliping agencija dokazala kao pouzdan partner nakon višegodišnje saradnje i pravi vodič kroz kompleksni medijski sistem kakav je prisutan u Srbiji.\n“Zbog prirode posla i dinamike aktivnosti koje organizujemo, često tražimo specijalne medijske analize koje neretko šaljemo i u Brisel. Za te analize Kliping agencija uvek je imala razumevanja kako za kratke rokove tako i za ad-hoc zahteve. Ovo nikada nije uticalo na kvalitet krajnjeg proizvoda – analize, koja je uvek precizna i daje nam smernice za dalju komunikaciju i aktivnosti koje planiramo. U ovakvim situacijama veoma je bitno imati partnera na kojeg možeš uvek da računaš“, kaže Goran Stupar, Media Relations and Information Officer u EU info centru.\nAutor teksta: Goran Stupar\nTekst objavio: UrednikDatum: 03.06.2021, 02:44 03.06.2021\n3,40 od 5


You are here: Home / Vesti / Gostovanje u Švajcarskoj\nCirih, 17. jun 2022. – Na poziv naših ljudi iz Švajcarske i članova udruženja „Serbika“ pisac Bojan Ljubenović održao je sredinom juna promociju svojih knjiga u mestu Fraunfild, nedaleko od Ciriha i Sent Galena. U gradskog biblioteci, pred oko dvadsetak ljubitelja čitanja, gost iz Beograda predstavio je svoje knjige „Ništa nije smešno“ i „Da je bolje ne valjalo“.\n– Vaš gost bio sam 2019. godine kada sam vam čitao odlomke iz svojih knjiga „Pisma iz Srbije“ i „Srbijo, Bog ti pomogo“, ali nas je korona privremeno razdvojila. U međuvremenu su mi u Laguni izašle još dve knjige, pa sam došao da vas upoznam i sa njima. Zadovoljstvo je vas je opet videti – rekao je na početku Ljubenović,\nU veoma toploj atmosferi nizali su se odlomci iz njegovih najnovijih knjiga, na koje su pristutni reagovali smehom i dirljivim emocijama. Posle jednočasovnog druženja Ljubenović je na kraju posebno zahvalio porodici Petrović iz Ciriha na izvanrednom gostoprimstvu i Dragani Zimonjić iz udruženja „Serbika“, na organizaciji ovog događaja.


Datum objave: 15.11.2017 15:09 | Autor: MEP\nNovi poziv će otvoriti mogućnost za dodatno jačanje saradnje ljudi i institucija, a u okviru poziva raspoloživo je više od dva miliona eura za oblasti zapošljavanja i zaštite životne sredine, poručeno je na današnjoj svečanoj konferenciji u Vrnjačkoj Banji.\nNačelnik direkcije za evropsku teritorijalnu saradnju Ministarstva evropskih poslova Crne Gore Miodrag Račeta je podsjetio da je saradnja sa Srbijom počela 2007. godine. Kako je rekao, putem tri otvorena poziva za dostavljanje prijedloga projekata u okviru prethodnog Programa, ukupno su finansirana 34 projekta, ukupne vrijednosti 6,2 miliona eura dodijeljenih EU sredstava.\n“Sprovođenje Programa prekogranične saradnje Srbija - Crna Gora, kroz prethodnu finansijsku perspektivu, doprinijelo je zbližavanju ljudi i institucija u pograničnom području, a kroz projekte su uspostavljene platforme za dugoročnu saradnju u oblastima kulture, obrazovanja, zaštite životne sredine i zdravstva”, kazao je Račeta.\nOn je saopštio da novi poziv otvara mogućnost za finansiranje projekata koji će dodatno osnažiti razvoj i saradnju između ljudi i institucija u pograničnim oblastima.\n“U okviru ovog poziva raspoloživo je više od 2 miliona eura (EU doprinosa) za oblast zapošljavanja i zaštite životne sredine”, naglasio je Račeta.\nPomoćnik ministra za evropske integracije Vlade Republike Srbije Mihajlo Dašić, podsjetio je na uspješnu prekograničnu saradnju dvije države tokom finansijske perspektive Ipe 2007- 2013, dodajući da je novi programski dokument za Program prekogranične saradnje IPA Srbija - Crna Gora za period 2014-2020 godine usvojen 10. decembra 2014. godine.\n“Ukupna vrijednost Programa sa minimalnim nacionalnim kofinansiranjem od 15%, iznosi 9,73 miliona EUR. Ovim sredstvima biće finansirani zajednički projekti srpskih i crnogorskih partnera koji jačaju socio-ekonomsku saradnju u pograničnom programskom području i dopinose njegovom razvoju. Prioritetne oblasti saradnje su: podrška zapošljavanju i socijalna inkluzija, zaštita životne sredine, razvoj turizma i zaštita zajedničkog kulturno istorijskog nasleđa”, rekao je Dašić.\nRok za dostavljanje kratkog sažetka projekta je 26. januar 2017, a aplikanti će moći da se prijave za dobijanje granta u visini od 120.000 do 400.000 eura, u zavisnosti od specifičnog cilja tematskog prioriteta.


Lagano zagrevanje za makadam - PLUMRACE\nČibej slavio u škodi oktaviji WRC\n24. 11. 2012. Comments (0) Views: 946 Autosport, Reli\nSrpski relisti definitivno nemaju mira čak ni kada je sezona domaćih takmičenja okončana. Tri domaće posade, interesantno sve u automobilima marke „reno klio“, pošli su put Hrvatske, tačnije u okolinu Zagreba, u varošicu Sveta Nedelja, gde se održava 3. Santa Domenika reli šou. Kao što ime samo kaže, u pitanju je manifestacija promotivni spektakl, mada kako smo već videli iz priloženog, gotovo sve posade ulaze u takmičenje kao da je reč o borbi za bodove!\nUDARNA PESNICA MM POWER TIMA\nStaniša Lazarac i Živko Gajić\nSrpsku „ekspediciju“ predvode takmičari beogradske ekipe „MM power“, koja ima dve posade. U prvom „reno kliu“ sedeće Nenad Vićentić i Branislav Pijević, dok će za volanom drugog „klia“ biti Staniša lazarac i već afirmisani vozač, Živko Gajić, koji je ovoga puta u ulozi suvozača. Pored njih, tu je i Vladica Rabrenović, u svom novom „kliu“, pripremljenom za makadamsku podlogu. Uz njega će ovoga puta biti Hrvat Crnčec, jer je dugogodišnji suvozač Radmil Radivojević zbog privatnih obaveza primoran da ostane kod kuće.\nMakadamska podloga je potpuni novitet za srpske posade, pa su svi imali prilike da se tokom subotnjeg upoznavanja staze (u serijskim automobilima) otprilike pripreme za izazove koji ih u nedelju očekuju. Interesantno je da ovaj reli šou ima samo jedan specijalni ispit, po imenu Savršćak, koji se vozi četiri puta. Prava zanimljivost je da se dva puta Savršćak vozi u „levom“ smeru, a potom i dva puta u suprotnom smeru!\nNa listi prijava organizatora, AKK Sveta Nedelja, našle su se čak 84 posade iz Hrvatske, Srbije, Slovenije i Mađarske. Startni broj 1 poneće Ivan Čibej i Saša Stanišić, u atraktivnom WRC automobilu. Tu su i Mađar Silađi, Slovenac Peljhan, neizbežni domaćin Jure Šebalj i gotovo svi ostali najznačajniji „faktori“ reli sporta u regionu.\nNenad Vićentić i Branislav Pijević\nS obzirom da je Sveta Nedelja samo nekih 20 kilometara udaljena od Zagreba, domaći navijači bi vrlo brzo i lako mogli prisustvovati ovom svojevrsnom spektaklu. Start relija zakazan je za nedelju u 08: 30 časova, a svečano proglašenje i dodela nagrada biće u 16: 30 sati.\nSvi putevi vode kod Ćure\nTačka svih susreta, barem kada su naši relisti i njihovi hrvatski prijatelji u pitanju, je nedavno otvoreni restoran srpskih specijaliteta, simpatično nazvan Kill grill! Vlasnik restorana je poznati relista i višestruki učesnik Dakar relija, Dražen Ćurić, i sam učesnik Santa Domenika spektakla, u svom poznatom „bagiju“. Inače, šef kuhinje je nadaleko znani Marko Gurman iz Bajine Bašte, tako da o kvalitetu hrane i celokupne usluge ne vredi zalud trošiti reči hvale!\n» Autosport, Reli » Lagano zagrevanje za makadam\nBosch, Vodafone i Huawei omogućavaju pametnim automobilima da međusobno komuniciraju\n7. 06. 2018.\n27. 01. 2005.\nVreme je za novi rekord Borkovića\nSagmajster podiže ritam\n8. 04. 2014.


Rekuperacija i regeneracija organskih rastvarača iz vazdušne smeše\nOrganski rastvarači kao što je laki benzin, toluen, etilacetat i drugi koji se upotrebljavajju u:\nproizvodnji lepljivih traka\nproizvodnji oslojenih traka\nu postupku sušenja, ispare i nađu se u vazdušnoj izduvnoj struji kao otpadni tok.\nRekuperacija i regeneracija rastvarača znači hvatanje para rastvarača iz izlazne vazdušne smeše, pretvaranje iste u tečno stanje i pripremu rastvarača za ponovno korišćenje u procesu proizvodnje.\nProizvodi su tečni čisti rastvarači kvaliteta koji se mogu upotrebiti u proizvodnji za istu namenu, čime se ostvaruje vrlo značajno smanjenje proizvodnih troškova i poboljšanje kvaliteta čovekove sredine.\nPostupak - Za rekuperaciju i regeneraciju rastvarača koristi se ( kao najekonomičniji ) postupak adsorpcije na čvrstom adsorbensu. Desorpcijom vodenom parom nastaje tečna smeša rastvarača i vode, koja se razdvaja i po potrebi prečišćava destilacijom. U slučaju male međusobne rastvorljivosti rastvarača i vode, kao u slučaju benzina i toluena, ratvarač se bez dodatne rafinacije može upotrebiti u procesu.\nZavisno od vrste rastvarača, postupak i postrojenje se projektuje prema postavljenim uslovima, ali se može smatrati za tipično, da je prva faza postupka adsorpcija na čvrstom adsorbensu, zatim desorpcija vodenom parom. Desorbat se po potrebi prečišćava destilacijom ili rektifikacijom.\nEfekti koji se ostvaruju primenom regeneracije rastvarača su sledeći:\nSmanjenje troškova za uvoznu sirovinu\nVisoka rentabilnost ulaganja, sa vraćanjem uloženih sredstava za 1 do 2 godine\nPri nepromenjenim uslovima poslovanja na tržištu (iste cene ostalih sirovina, energije i radne snage, ista broj konkurenata), veći profit, odnosno, mogućnost smanjenja cene po jedinici proizvoda.\nEfekti u zaštiti životne sredine:\nZaštita atmosfere u naseljima u kojima ili u čijoj blizini se nalaze proizvodni pogoni sa ovim zagađivačima\nČistija proizvodnja (uz neposrednu zaštitu radnika)\n''Recikliranje'' otpada u procentu većem od 90% sa postizanjem dozvoljene koncentracije MDK\nU julu 2010. godine Vlada Republike Srbije usvojila je Zakon o zaštiti vazduha.\ni Uredbu o graničnim koncentracijama\nRegeneracija rastvarača - prospekt (1300 KB)


Pentagon i NATO negoduju: Rusija da ne ograničava plovidbu u Crnom i Azovskom moru - Sputnjik Srbija\n10:20 14 Maj 2021\n22:13 16.04.2021 (osveženo 11:13 17.04.2021) Preuzmite kraći link\n„Znamo da je Rusija saopštila da namerava da zabrani stranim brodovima i državnim plovilima da prolaze kroz Kerčki moreuz, Azovsko more i pojedine delove Crnog mora do oktobra, pozivajući se na vojne vežbe“, rekao je portparol Pentagona Džo Kirbi.\nPrema njegovim rečima, to je „još jedan primer kampanje usmerene na podrivanje Ukrajine“.\n„Pozivamo Rusiju da prekine sa pretnjama brodovima u regionu i da odustane od gomilanja snaga kod ukrajinskih granica“, poručio je portparol Pentagona.\n„Rutinski smo koristili vojne brodove u Crnom moru i to će se nastaviti“, precizirao je on.\n„Zabrinuti smo zbog informacija o tome da Rusija planira da ograniči pristup pojedinim zonama u Crnom moru i Kerčkom moreuzu. To će se smatrati neopravdanim delovanjem i delom destabilizujućeg ponašanja Rusije. Pozivamo Rusiju da garantuje slobodan pristup ukrajinskim lukama u Azovskom moru i da obezbedi slobodu plovidbe“, napisala je predstavnica NATO-a na Tviteru.\nPrema njenim rečima, „militarizacija Krima, Crnog i Azovskog mora ugrožava nezavisnost Ukrajine i podriva stabilnost u regionu“.\n„Pozivamo Rusiju na momentalnu deeskalaciju, prekid provokacija i poštovanje međunarodnih obaveza“, istakla je Lungesku.\nPrebacivanje NATO i američkih snaga ka ruskim granicama vodi ka novoj „rundi“ napetosti\nSAD, Crno more, NATO, Rusija


BalkanMagazin :: Istraživanja nafte i gasa u crnogorskom primorju\nIzvor: BM/Portal Analitika\nčetvrtak, 22. oktobar 2020 10:32\nPrvo istražno bušenje u Crnoj Gori počinje u prvom kvartalu 2021. (Foto: Uprava za ugljovodonike)\nProjekat istraživanja nafte i gasa u Crnoj Gori ni u jednom trenutku nije bio pod znakom pitanja. Veliki broj aktivnosti u Crnoj Gori vezanih za istraživanje nafte i gasa se nesmetano odvija uprkos izmenjenim okolnostima poslovanja i u toku su pripremne radnje za prvo istražno bušenje koje će, prema sadašnjim procenama, početi u prvom kvartalu naredne godine, saopšteno je Portalu Analitika iz nacionalne Uprave za ugljovodonike.\n“Baš kao i sve industrije u svetu, i industrija nafte i gasa je osetila posledice pandemije koronavirusa. Zatvaranje granica, nemogućnost dolaska podizvođača u našu državu samo su neke od logističkih poteškoća koje su nastale usled pandemije i koje su onemogućile da prvo istražno bušenje u crnogorskom podmorju počne tokom leta ove godine, kako je inicijalno bilo planirano. Aktivnosti u industriji nafte i gasa na globalnom nivou su usporene i mnoga istraživanja su obustavljena do daljnjeg”, naglašavaju iz Uprave za ugljovodonike.\nLogistička baza u Luci Bar\nPrecizirali su da je logistička baza uspostavljena u Luci Bar i da je već dopremljen dobar deo materijala koji će biti korišćen za istražno bušenje.\n“Postrojenje za prvo istražno bušenje trenutno se nalazi na Malti gde se vrše finalne provere i pripreme pre dolaska u crnogorski akvatorij. Prema programu bušenja, prvo istražno bušenje u crnogorskom podmorju trajaće oko 180 dana. Ukoliko se aktivnosti budu odvijale po planu, može se očekivati da do kraja 2021. godine imamo informaciju da li u crnogorskom podmorju na predmetnim lokalitetima postoji ugljovodonični resurs ili ne”, naveli su iz Uprave za ugljovodonike u odgovorima na upit Portala Analitika.\nIz Uprave za ugljovodonike su podsetili da su koncesionari Eni i Novatek, u skladu sa obavezama iz Radnog programa Ugovora o koncesiji za istraživanje i proizvodnju ugljovodonika, izvršili 3D geofizička istraživanja krajem 2018. godine.\n“Na prikupljenim podacima je izvršen procesing tokom 2019. godine.Tako procesirani i obrađeni podaci su interpretirani i na osnovu njih definisane su lokacije na kojima će biti vršena prva istražna bušenja. Početkom ove godine završeno je geomehaničko ispitivanje tla na mikrolokalitetima na kojima će se vršiti bušenje i na kojima će biti instalirana bušačka platforma, a u cilju utvrđivanja geomehaničkih svojstava morskog dna. Jedna bušotina, i to bušotina za koju je planirano da ide do dubine od 6.500 metara, biće bušena 27km jugozapadno od Bara. Na tom mestu dubina mora je 100 metara. Druga, plića bušotina će ići do 1.500 metara dubine i trebalo bi da proveri postojanje gasnog prospekta. Ova bušotina će biti nešto bliža i nalaziće se na 15,6 km od Luke Bar”, ističu iz Uprave za ugljovodonike.\nBezbedna životna sredina aposlutni prioritet\nIz Uprave za ugljovodonike napominju da je Agencija za zaštitu prirode i životne sredine usvojila Elaborat o proceni uticaja istražnog bušenja na životnu sredinu, čime su se stekli uslovi za prvo istražno bušenje u crnogorskom podmorju.\n“Kao što smo mnogo puta da sada podvukli, bezbedna životna sredina je apsolutni prioritet koji nema alternativu. Taj stav je dodatno podržan odredbama u Zakonu o istraživanju i proizvodnji ugljovodonika, kao i koncesionim ugovorima koji obavezuju na poštovanje najbolje prakse u delu očuvanja životne sredine. Opreza nikad dosta kada je reč o bezbednosti, ali možemo reći da smo koncesionim ugovorima dobili maksimalno obezbeđenje za sve aktivnosti koje će realizovati koncesionari, uključujući, pored standardnih finansijskih osiguranja tipičnih za industriju, i krajnje garancije matičnih kompanija kojima koncesionari, svom svojom imovinom, odgovaraju za sve eventualne štete nastale tokom izvođenja upstream aktivnosti, a koje ne bi mogle biti naplaćene kroz klasična osiguranja”, pojasnili su iz Uprave za ugljovodonike.\nNaglašavaju da je kompanija Eni, koja će vršiti bušenje prve istražne bušotine, globalno najiskusnija kompanija kada je reč o bušenjima u Jadranskom basenu, “što je razlog više za optimizam da će ovo bušenje proteći bez incidenata”.\nPrve istražne bušotine nose najveći rizik\nIz Uprave za ugljovodonike su konstatovali da u Jadranskom moru trenutno ima na desetine proizvodnih bušotina.\n“Do sada je izbušeno preko 15.000 istražnih bušotina, i to najviše u Italiji, dok ih je značajan broj i u Hrvatskoj. Iako su prve istražne bušotine, zbog mnogo nepoznanica koje nose sa sobom, bušotine koje nose najveći rizik od potencijalnog incidenta, ipak do sada u Jadranskom moru nije bilo incidenata koji bi na bilo koji način ugrozili ekosistem. Verujemo da se neće desiti ni ubuduće”, kazali su iz Uprave na čijem je čelu mr Vladan Dubljević.\nNema adekvatne zamene za naftu i gas\nOdgovarajući na pitanje da li industrija nafte i gasa ima budućnost, iz Uprave za ugljovodonike uveravaju da će nafta i gas, u decenijama koje dolaze, imati nezamenjivu ulogu na energetskoj karti sveta, iako se ide ubrzanim korakom prema obnovljivim izvorima energije.\n“Još uvek, na vidiku, ne postoji nijedan energent koji bi mogao zameniti ugljovodonike. Stiče se utisak, kroz sve veću prisutnost električnih putničkih automobila, da se era potrošnje dizela i benzina biliži kraju. No, to je samo privid. Čak i kada bi se, na globalnom nivou, svi putnički automobili zamenili električnim, to bi u konačnom smanjilo ukupnu potrošnju nafte i gasa za samo 20 procenata. Ostalih 80 posto ostaje za kamionski i brodski prevoz, avionski saobraćaj i ogroman konzum koji danas ima petrohemija. Nafta i gas će još dugo imati ulogu primarnog energenta u svetu”, poručili su iz Uprave za ugljovodonike, ističući da je “naša obaveza i odgovornost, prema sadašnjim i budućim generacijama, da na pravi način procenimo i valorizujemo zalihe ugljovodonika kao prirodnog bogatstva u vlasništvu države”.\nUpitani da li se planira raspisivanje novih tendera za istraživanje nafte i gasa u crnogorskom delu Jadrana, iz Uprave za ugljovodonike su naglasili da je fokus Crne Gore na predstojećem istražnom bušenju i njegovim rezultatima.\n“Možemo reći da ne samo mi, već celi reon Jadranskog basena sa pažnjom prati kako će se odvijati istražno bušenje, jer će to u velikoj meri odrediti pravac i dinamiku budućih istraživanja celog regiona. Rezultati istraživanja će odrediti i dinamiku objavljivanja novih tendera”, zaključili su iz Uprave za ugljovodonike.


BiH – Crna Gora: Nema otvorenih pitanja između dvije države – Informer\nIzdvojeno • Politika • Vijesti\nBiH – Crna Gora: Nema otvorenih pitanja između dvije države\nIzmeđu BiH i Crne Gore nema otvorenih pitanja, konstatovano je danas u Sarajevu na sastanku predsjedavajućih Doma naroda i Predstavničkog doma Parlamentarne skupštine BiH Ognjena Tadića i Denisa Bećirovića sa predsjednikom Skupštine Crne Gore Rankom Krivokapićem.\nPrema Tadićevim riječima, otvorenih pitanja pogotovo nema između parlamenata, koji treba da budu mjesta u kojima će se tražiti rješenja za zajedničke i specifične probleme.\nIstičući da je na sastanku izraženo razumijevanje o brojnim regionalnim i opštim političkim pitanjima Tadić je rekao da Krivokapićeva posjeta dodatno potvrđuje da između BiH i Crne Gore postoje uslovi za još veću saradnju, u prvom redu ekonomsku.\n“BiH i preduzeća iz BiH na mjestu su jednog od prvih poslovnih partnera Crne Gore, a teritorijalna i geografska bliskost dvije zemlje omogućavaju da ti odnosi budu još bolji“, konstatovao je Tadić na konferenciji za novinare.\nOn je dodao da je razgovarano i o mogućnosti da se se izgradnjom putne infrastrukture unutar BiH doprinese boljem povezivanju Crne Gore sa Evropom.\n“Predsjednik parlamenta Crne Gore izrazio je podršku Crne Gore Dejtonskom sporazumu na način kako se o tome dogovaraju narodi unutar BiH“, zaključio je Tadić.\nPredsjedavajući Predstavničkog doma Denis Bećirović rekao je da je pokrenuo pitanje realizacije nekih od postojećih inicijativa, među kojima su potpisivanje sporazuma o imovinsko-pravnim odnosima iz među BiH i Crne Gore te uspostavljanje saradnje u oblasti zdravstva.\n“Rješavanje pitanja međudržavne granice je u toku i ono bi moglo biti riješeno do kraja godine, što će biti važna poruka za region kako određena sporna pitanja treba rješavati“, rekao je Bećirović.\nPredsjednik crnogorskog parlamenta istakao je da su evro-atlantske integracije zajednički cilj BiH i Crne Gore.\n“U fazi kada se Crna Gora najbrže kreće u evro integracija želimo da prenesemo ta iskustva kako bi BiH olakšali korake koji su pred njom“, rekao je Krivokapić.\nPodsjećajući da su BiH i Crna Gora dugo vremena bili jedinstven ekonomski prostor Krivokapić ze založio za njegovo ponovno reintegrisanje.\n“Uspjeh BiH biće najbolja mjera uspješnosti ovog regiona. Crna Gora to shvata i želi da pomogne svojim skromnim mogućnostima“, poručio je Krivokapić.\nSarajevo: Festivalu MESS 80.000, Jazz Festu 55.000, a Balet Festu 50.000 KM\nVijeće ministara BiH priznalo novi carinski pečat Kosova


Rekovićeva postavila Dačića na mesto: To što si ovde od ’92. i jeste najveći problem! – Gerila\nGerila > Politika > Rekovićeva postavila Dačića na mesto: To što si ovde od ’92. i jeste najveći problem!\nobjavljeno na May. 05, 2020 u 3:21 pm 05/05/2020\nKako redakcija Gerile nezvanično saznaje, na jučerašnjem sastanku stranaka i pokreta koji su najavili izlazak na izbore i predstavnika vlasti, predstavnica Pokreta “1 od 5 miliona” Valentina Reković oštro je odbrusila ministru spoljnih poslova Ivici Dačiću.\nNaime, tokom sastanka u Palati Srbije, ministar Dačić je govoreći o izborima kazao kako on sedi “u toj fotelji” od 1992. godine. Na to Valentina Reković nije mogla da se suzdrži, te je ministra sasekla komentarom posle koga je usledio muk.\n“To i jeste najveći problem!” – odbrusila je Rekovićeva Dačiću.\nTišinu koja je usledila nakon komentara na račun Dačićevog sedenja u fotelji od 1992. godine, prekinuo je predsednik Srbije Aleksandar Vučić. On je kroz osmeh rekao “Tako je”, očigledno da bi smanjio tenziju u sali, ali sasvim sigurno nije prijalo njegovom koalicionom partneru Dačiću, ispričao nam je izvor koji je upoznat sa de[avanjima sa sastanka.


Suzuki Vitara odmah po uplati - AUTO INFO\nOno što mnogi evropski uvoznici i prodavci Suzukijevih vozila nisu uspeli da obezbede, ostvario je ovdašnji uvoznik, beogradska kompanija Euro Sumar: nakon dužeg vremena apsolutni evropski hit – Suzuki Vitara, u Srbiji se može voziti odmah po okončanju finansijskih formalnosti. I dok mnogi kupci u Evropi čekaju na ovaj automobil, kod nas već sada može da se bira motor, boja, pogon i paket opreme Suzuki Vitare. Na lageru se trenutno nalaze Vitare 1.6 Comfort 2WD 5MT (120 KS) u Atlantis Turquoise i Cool White Pearl boji, koje se nude po ceni od 13.740 evra sa PDV-om (u dinarskoj protivvrednosti). Ovaj model sa istim motorom, takođe s pogonom na prednje točkove, i Elegance paketom opreme u So Color verziji (Cosmic Black/White i Horizon Orange/White) košta 16.840 evra, a sa srednjim paketom Premium u Cosmic Black Metalik boji i pogonom na svim točkovima 17.040 evra.\nNapomena: Fotografija priložena uz ovo saopštenje je preuzeta sa medija sajta www.suzuki-presse.de


„INCO - POSLOVNI FORUM I BILATERALNI SUSRETI SRPSKIH I ITALIJANSKIH PRIVREDNIKA”\nU okviru realizacije akcionog plana EU projekta „Međunarodna saradnja na polju tehnološke i ukupne inovativnosti u poslovanju“ (INCO), u organizaciji Komore Italijansko - Srpskih Privrednika, Privredne komore Beograda i ostalih INCO partnera, a uz podršku Friuli Veneto Đulija regiona organizovana je poseta italijanskih privrednika Beogradu, sa ciljem uspostavljanja intenzivnije i efikasnije saradnje privredniih subjekata iz Srbije i Italije.\nU Privrednoj komori Beograda je, 18. aprila 2013. godine, održan „INCO -Poslovni forum i bilateralni susreti srpskih i italijanskih privrednika” na kojem je prisustvovalo više od pedeset predstavnika srpskih kompanija i petanest italijanskih predstavnika iz regiona Friuli Venecia Đulija, zainteresovanih za medjusobnu saradnju.\nNa poslovnom forumu privrednicima kompanija obratio se predsednik Privredne komore Beograda dr Milan Janković koji je otvorio ovaj forum istakavši da italijanske kompanije bi trebale da ulažu u Srbiju zbog prednosti koje im se nude, a koje su povoljnije u odnosu na druge zemlje u regionu. Takođe je rekao da će uskoro doći do promena Zakona o radu, čime će se omogućiti povoljniji uslovi za investiranje i i zapošljavenje u Srbiji.\nPredsednik Italijansko-srpske komore Andrea Simoncelli ocenio je da Srbija i Italija imaju jaku razmenu koja je iz godine u godinu sve bolja. On je ove susrete ocenio kao veoma bitnu stavku za bolji razvoj ekonomskih odnosa dve zemlje.\nNakon Foruma usledili su bilateralni susreti srpskih i italijanskih kompanija.\nItalijanska privredna delegacija sastavljena je od predstavnika kompanija iz oblasti metalske i elektro industrije, proizvodje građevinskih materijala, uravljanja elektronskim i drugim otpadom, proizvodnje mašina za metalsku industriju, proizvodnju nameštaja, vina i informacionih tehnologija. Na ovom susretu ostvarena je saradnja kompanija iz Srbije i Italije.


Kćerka iz prvoga braka Željka Joksimovića objavila fotografiju koja je stara više od 20 godina: Htjela je da malo raznježi svoje fanove, ali svi su gledali u samo jedan detalj na slici (FOTO)! – SuperCarobniSvijet\nKćerka iz prvoga braka Željka Joksimovića objavila fotografiju koja je stara više od 20 godina: Htjela je da malo raznježi svoje fanove, ali svi su gledali u samo jedan detalj na slici (FOTO)!\nPoznavaoci muzičke scene u regiji svakako su čuli za poznatog pjevača Željka Joksimovića koji po mnogim mjerilima spada u red najpopularnijih i najpoznatijih pjevača u regiji, a posebno u Srbiji.\nOno što se zna kada je Joksimović u pitanju je da je on u braku sa svojom suprugom Jovanom, koja je poznata TV voditeljica i sa kojom ima troje djece i to sina Kostu i blinakinje Srnu i Anu.\nMeđutim, ono što njegovi obožavatelji donekle manje znaju je da je to Željkov drugi brak i da pjevač iz svoga prvoga braka ima Kćerku Minu Joksimović, koja nekako svakoga novoga dana svima pokazuje određeni talent kojeg je naslijedila od oca, mada baš i ne voli da sve to pokazuje u jevnosti\nMeđutim, upravo je Mina ovih dana na društvanim mrežama obradovala sve fanove sa nekoliko svojih fotografija iz njenoga djetinjstva a na kojima se nalazi sa svojom majkom Vesnom. Fotografije su napravile prevu pometnju na društvenim mrežama, a posebno među njenim i Željkovim fanovima.


Velika pobeda Denvera (video)\nSrpski košarkaš Nikola Jokić odigrao je sjajan meč, te je pokazao još jednom zašto spada među najbolje igrače sveta. Jokić nije mnogo forsirao u napadu, šutirao je 5/13, a utakmicu je završio sa – 16 poena, 22 skoka, 13 asistencija i tri blokade.\nFenomenalan meč priredio je i Džamal Marej koji je postigao 40 poena i uz to je imao četiri skoka i pet asistencija. Katastrofalan duel odigrali su Kavaj Lenard i Pol Džordž. Prvi je ubacio 14 poena uz očajnih 6/22 iz igre, dok je Pi Dži postigao 10 (4/15).\nLA Klipers – Denver Nagets 89:104\n(24:24, 32:30, 18:28, 15:22) 3-4\nSudije: Kejpers, Gobl, Luis, Mot.


U Zenici otvoren Centar za poduzetnike i investitore – Pozitiv\nU Zeničkoj razvojnoj agenciji “ZEDA”, otvoren je Centar za poduzetnike i investitore – BusinessPoint Zenica.\n“Sretan sam što je došao ovaj dan, jer sam svjestan da samo stvaranjem dobrih uslova za privlačenje investicija možemo ići naprijed. Mnogo ideja smo dobili od Privrednog savjeta Grada Zenice, koje također planiramo realizirati u narednom periodu. Želim da Zenica bude najprosperitetnija kada je u pitanju privlačenje investitora. Ove smo godine u budžetu Grada obezbijedili oko milion maraka za podsticanje poduzetništva”, kazao je tokom ceremonije gradonačelnik Zenice Fuad Kasumović.\nGovoreći o nastojanjima Gradske uprave da stvori što povoljniji poslovni ambijent, gradonačelnik Kasumović je naglasio da će već naredne godine biti izdvojeno više sredstava za razne podsticajne mjere, kao i da su pokrenute aktivnosti na uspostavljanju dvije nove poslovne zone “Privredno poslovna zona Zenica-Sjever” i “Poslovno rekreativna turistička zona Zenica-Jug”.\nZamjenik šefa Delegacije Evropske unije u Bosni i Hercegovini Khaldoun Sinno je ovom prilikom naveo: “Sudeći po broju prisutnih danas, ovaj događaj izazvao je veliko ineteresovanje što me naročito raduje. To znači da prisustvo ovako velikog broja zvanica samo po sebi pokazuje da se ljudi zanimaju za svakodnevne stvari kao što su plate, radna mjesta i jednake prilike za sve. Ovaj Centar je nešto što će unaprijediti poslovni ambijent grada Zenice, pomoći prilikom registracije preduzeća, koordinacije i unaprjeđenja poslovnih prilika u Zenici. Važno je istaći da EU aktivno sarađuje sa svim akterima bh. privrede. Ovakve inicijative nam nisu dovoljne, potrebne su i druge aktivnosti koje će doprinijeti poboljšanju i koje će ubrzati privredni rast i razvoj”.\n“Izuzetno mi je zadovoljstvo što prisustvujem otvaranju Centra za poduzetnike i investitore. Impresionirana sam rezultatima koje je Agencija ZEDA u saradnji s partnerima postigla implementirajući ovaj Projekat, kao i putem unaprjeđenih znanja i vještina stečenih kroz pruženu tehničku asistenciju usmjerila nove fokuse djelovanja ka stvaranju povoljnog poslovnog ambijenta i privlačenju investicija. Cilj Centra je da pruži podršku MSP i vjerujem da će osnivanje ovog Centra otvoriti nove prilike. Ovo je prva kontaktna tačka koja potencijalnim investitorima omogućuje da sve informacije potrebne za investiranje dobiju na jednom mjestu”, izjavila je direktorica GIZ ureda za Bosnu i Hercegovinu i Crnu Goru, Brigitte Heuel-Rolf.


Šeranić: Suštinsko je pitanje "Zašto se vakcinišemo?"\nMinistar zdravlja i socijalne zaštite RS-a danas je posjetio vakcinalni punkt u hali "Banjalučkog velesajma" gdje je organizovana vakcinacija protiv koronavirusa bez prethodnog zakazivanja Sinopharm vakcinama\nU Banjaluci na vakcinalnom punktu u hali “Banjalučkog velesajma” danas je organizovana vakcinacija protiv koronavirusa bez prethodnog zakazivanja termina u periodu od 9.30 do 19.00 časova vakcinom kineskog proizvođača Sinopharm, javlja Anadolu Agency (AA).\nU popodnevnim časovima na ovom vakcinalnom punktu nije bilo gužve i dugih redova, a građani su konstantno pristizali kako bi se vakcinisali.\nVakcinalni punkt u Banjaluci danas je posjetio i Alen Šeranić, ministar zdravlja i socijalne zaštite RS koji je istakao da je u pitanju dobar primjer kako se na dobar način može organizovati vakcinacija. Prema njegovim riječima na ovom punktu sada dnevno bude vakcinisano i revakcinisano i više od 1.000 građana, a planirano je da u sljedećim danima bude vakcinisano i po 2.000 osoba kako bi proces vakcinacije bio ubrzan.\n“Pozivam građane da prije svega u kontaktu sa domovima zdravlja se raspitaju koju vakcinu, kada i gdje mogu da prime i da se jave u dom zdravlja, na vakcinalni punkt ili ambulantu”, rekao je Šeranić i doda da su u opticaju sve vakcine protiv koronavirusa.\nIzrazio je očekivanje da će se u narednom periodu vakcinisati što veći broj stanovnika RS-a.\n“Treba svi zajedno da radimo na tome da ubrzamo vakcinaciju. Nije samo više do organizacije, ni do toga koje vakcine su u opticaju, do toga je da se građani jave i da svi zajedno promovišemo vakcinaciju i dobrobiti vakcinacije”, rekao je Šeranić.\nPrema njegovim riječima suštinsko je pitanje “Zašto se vakcinišemo?”.\n“Vakcinišemo se da bi mogli što prije da relaksiramo mjere.Mnogo će zavisiti od toga koji procenat stanovništva je vakcinisan kako ćemo se odnositi u budućnosti i kako će se drugi donositi mjere prema nama”, rekao je Šeranić.\nOdgovarajući na pitanja novinara o mogućnostima uvođenja treće doze vakcina Šeranić je rekao da će se voditi onim što naučna i stručna zajednica preporuči, da li će to biti treća doza, da li godišnja revakcinacija, a moguće je da bude i višegodišnja revakcinacija, da li sa jednim uzročnikom ili multikomponentne vakcine sa više uzročnika – znaće se u narednom periodu.\nDomovi zdravlja širom bosanskohercegovačkog entiteta Republika Srpska (RS) organizovali su masovnu vakcinaciju stanovništva protiv koronavirusa bez prethodnog zakazivanja termina. Vakcinacija se obavlja na za predviđenim punktovima po opštinama, a građanima je trenutno na raspolaganju pet vrsta vakcina AstraZeneca, Sinopharm, Sinovac, Sputnik V i Pfizer.\nU TK u protekloj sedmici povećan broj vakcinacija\nUspjeli su potpuno vakcinisati 60 posto populacije starije od 12 godina


Radio BIR - Italija: G. Conte prihvatio da formira novu vladu\nItalijanski predsjednik Sergio Mattarella zatražio je od Giuseppea Contea da predvodi koaliciju pokreta Pet zvijezda i opozicione Demokratske stranke (PD), u potezu koji bi mogao označiti prekretnicu u itlijanskim zategnutim odnosima s Evropskom unijom.\nMattarella je predao Conteu novi mandat da formira vladu, jedva sedmicu dana nakon što je ovaj profesor prava podnio ostavku nakon odluke ekstremno desničarske stranke Liga da napusti koaliciju s Pet zvijezda. Potez njenog čelnika Mattea Salvinija, koji je pokušao isprovocirati prijevremene izbor kako bi kapitaliziro uspjeh svoje stranke na evropskim izvorima, nagnao je Pet zvijezda i PD da ostave po strani obostrane antipatije i formiraju vladu pod vodstvom Contea.\n- U narednim danima vratiću se predsjedniku Republike i podnijeću mu moje prijedloge za ministre, izjavio je Conte nakon što je napustio predsjedničku palatu.\nBlagi akademik, koji nema političkih afiniteta ali se smatra bliskim Pet zvijezda, dodao je da je rad na budžetu za 2020. prioritet.\nU ranom, osnovnom nacrtu platforme koalicijske politike, dvije strane navode da će tražiti od EU fleksibilnost prema italijanskom buzdžetskom deficitu u 2020. kako bi "ojačali društvenu koheziju" u zemlji, pišu u četvrtak finansijske dnevne novine In aIl Sole 24 Ore.\nEU uvodi budžetska pravila državama članicama u cilju osiguranja finansijske stabilnosti u bloku. EU je imala zategnute odnose s prethodnom vladom u Rimu, dok je čelnik Lige Matteo Salvini okrivio pravila EU da osiromšuju Italijane, prenosi Reuters.\nPreseljenje Vlade Federacije BiH i federalnih institucija: Nova grupa dobila nove rokove\nFederalna Vlada povećala naknade ministrima i savjetnicima\nBrod sa preko 600 ilegalnih migranata pristao u Italiju\nMore in this category: « Erdogan i Tramp žele povećati trgovinsku razmjenu na 100 milijardi dolara Pakistan uspješno testirao balističku raketu »


Početna/Google/Android ograničava praćenje lokacije\nGoogle je objavio informaciju da će Android dobiti nove funkcije podešavanja privatnosti, a koje će omogućiti da korisnici dobiju kontrolu nad deljenjem podataka o lokaciji na precizniji način.\nKonkretno, nova objava na programerskom blogu otkrila je da će Android 11 imati opciju ograničavanja deljenje lokacija sa aplikacijama za jednokratnu upotrebu. Drugim rečima, vi ćete zbog oređene svrhe obavestiti aplikaciju o tome gde se nalazite, ali ona neće nakon toga neprestano slati podatke o vašoj lokaciji trećoj strani.\n„Sa Androidom 11, korisnicima dajemo veću kontrolu sa mogućnošću da oni dozvole jednokratni pristup osetljivim podacima poput lokacije”, napisano je na blogu.\n„Kada korisnici odaberu ovu opciju, aplikacije mogu pristupiti podacima samo dok je ona aktivna. Zatim moraju ponovo da je zatraže kada je korisnik sledeći put pokrene.”\nOvo je nedvosmisleno dobar korak ka povećanju privatnosti za Anroid korisnike, a takvo ažuriranje će imati uskoro i Apple. Promene kod oba operativna sistema dešavaju se nakon ažuriranja podešavanja za Android 10 koji je pokazao napredan korak u pružanju dodatne privatnosti kada je u pitanju praćenje lokacije.\n„Na Androidu 10, korisnicima je data dodatna kontrola da odobre pristup samo kada se aplikacija koristi”, objašnjeno je na blogu. Korisnici su ocenili ovu opciju pozitivnom jer je više od polovine njih odabralo „Dok je aplikacija u upotrebi”.\nPraćenje lokacije je neverovatno intezivan oblik prikupljanja podataka na beskonačnom broju aplikacija, a postoji ogromna industrija koja kupuje i prodaje ove podatke. Dozvoliti aplikaciji da samo na kratko prati vašu lokaciju, za razliku od konstatnog praćenja je mali način borbe protiv toga.\nOvo ažuriranje još nije došlo do korisnika. Nova funkcija će biti službeno dostupna svima sa potpunim izdanjem Androida 11, koji bi trebalo da se pojavi u septembru 2020. godine.\nDo tog trenutka iskoristite priliku da izbrišete stare aplikacije koje više ne koristite i ograničite dozvolu za praćenje onima koje to rade prikriveno.\nAndroid Google praćenje lokacije


Keri optužio Rusiju za agresiju u Ukrajini i Siriji | Serb.rs\nSerb.rs > SVET > Keri optužio Rusiju za agresiju u Ukrajini i Siriji\n13. februara 2016. / Komentari su isključeni na Keri optužio Rusiju za agresiju u Ukrajini i Siriji\nAmerički državni sekretar Džon Keri (foto:www.altaposten.no)\nAmerički državni sekretar Džon Keri kritikovao je danas Rusiju zbog njenih operacija u Ukrajini i Siriji, optužujući Moskvu za agresiju u obe zemlje.\nGovoreći na konferenciji o bezbednosti u Minhenu, Keri je rekao da Rusija prkosi međunarodnoj zajednici tako što podržava separatiste u istočnoj Ukrajini i sprovodi vojne intervencije u Siriji na strani predsednika Bašara el Asada.\nOn je rekao da Rusija treba da promeni svoje vojne ciljeve u Siriji i da je sada „prelomni trenutak“ za Siriju kako bi dogovor o privremenom prekidu vatre mogao da stupi na snagu za nedelju dana.\n„Do danas cilj velike većine ruskih napada su legitimne opozicione grupe (u Siriji)… mislimo da ciljevi ruskih napada treba da se promene“, rekao je Keri, dodajući da ; se neće postići mnogo ako se bombarduju ljudi koji žele da učestvuju u razgovoru.\nSirijski konflikt je moguće okončati samo ukoliko se porazi Islamska država i omogući politička tranzicija u zemlji koja će sa vlasti skloniti Bašara el Asada, rekao je Keri.\nPovodom Ukrajine, američki državni sekretar rekao je da će protiv Rusije sankcije biti na snazi dok ona i pobunjenici koje podržava na istoku Ukrajine ne budu u potpunosti poštovali politički sporazum postignut u Minsku prošle godine.\nOznake: amerika, bezbednost, državni sekretar, Džon Keri, licemerje, napadi, Rusija / Objavljeno u: SVET


bicikle za osnovce u cilju unapređenja bezbednosti saobraćaja - Beogradski Portal\nbicikle za osnovce u cilju unapređenja bezbednosti saobraćaja\nDanas ispred platoa Gradske opštine Surčin šaljemo jednu lepu sliku svim našim sugrađanima i pozivamo da se pridruže u realizaciji Programa za unapređenje bezbednosti saobraćaja koji sprovodimo.\nNaime, Gradska opšina Surčin je krajem prošle godine dostavila Sekretarijatu za saobraćaj grada Beograda, Program za unapređenje bezbednosti saobraćaja na putevima Gradske opštine Surčin , koji se sastoji iz tri segmenta . Prvi se se odnosi na dodelu auto sedišta svim bebeama koje su rođene na teritorii opštine Surčin a čiji roditelji imaju prebivalište na teritoriji opštine , drugi segment se odnosi na finansiranje projekata udruženja građana za unapređenje bezbednosti saobraćaja a treći segment se odnosi upravo na ovo što danas činimo, a to je podela bicikala školskoj deci mlađeg uzrasta . U dogovoru sa direktorima osnovnih škola sa teritorije naše opštine izabrano je 56 učenika , pretežno trećeg i četvrtog razreda koji su danas imali priliku da preuzmu svoje nove bicikle.\nRadost dece na platou ispred opštine je više nego dovoljan razlog da nastavimo i dalje da vodimo računa o našim najmlađim stanovnicima i da im od najranijih godina skrećemo pažnju koliko je bitno da budu savesni učesnici u saobraćaju kako bi zaštitili i svoj i život ostalih učesnika u saobraćaju.\nZa realizaciju ovog Programa izdvojeno je 1.000.000,00 dinara i kupljeno 56 bicikala.\nGradska opština Surčin će i dalje uz podršku Grada Beograda nastaviti da ulaže sredstva u unapređenje bezbednosti saobraćaja i da kroz edukaciju najmlađih sugrađana skreće pažnju svima o značaju bezbednosti saobraćaja Danas ispred platoa Gradske opštine Surčin šaljemo jednu lepu sliku svim našim sugrađanima i pozivamo da se pridruže u realizaciji Programa za unapređenje bezbednosti saobraćaja koji sprovodimo.\nGradska opština Surčin će i dalje uz podršku Grada Beograda nastaviti da ulaže sredstva u unapređenje bezbednosti saobraćaja i da kroz edukaciju najmlađih sugrađana skreće pažnju svima o značaju bezbednosti saobraćaja.


U Briselu pozitivan svaki četvrti test | Srpskacafe\nSrijeda, 21.10.2020., 14:49 Srijeda, 21.10.2020., 15:02\nBrisel je, zajedno sa provincijama Lijež i Eno, odgovoran za 60 procenata svih Covid-19 hospitalizacija u Belgiji.\nU briselskim bolnicama sada su 603 pacijenta sa korona virusom, a 103 ih je na intenzivnoj njezi.\nTokom prethodne nedjelje svaki četvrti stanovnik Brisela koji se testirao na Covid-19 dobio je pozitvne rezultate, navode u belgijskom Institutu za javno zdravlje.\nTrenutno se u bolnicama širom Belgije nalazi 3 000 pacijenata sa korona virusom od koji je trenutno je 486 na intenzivnoj nezi. Očekuje se da će ovim tempom najmanje 1 000 pacijenata biti na intenzivnoj njezi do kraja oktobra.


Tender za Autobusku stanicu u bloku 42 - Beobuild\nTender za Autobusku stanicu u bloku 42\nJedan od važnih preduslova za razvoj savskog priobalja jeste između ostalog i izmeštanje glavne autobuske stanice na Novi Beograd. Buduća lokacija autobuske stanice je novobeogradski blok 42, a idejno rešenje projekta izabrano je na međunarodnom konkursu održanom 2014. godine. Izabran je rad tima “Proaspekt” koga su činili poznate beogradske arhitekte Milan i Vladimir Lojanica sa svojim saradnicima. Urbanističko rešenje bloka 42 podrazumeva integraciju autobuske i železničke stanice uz izgradnju pratećih komercijalnih i poslovnih sadržaja. Na osnovu izabranog rešenja urađen je nacrt plana detaljne regulacije i taj dokumet je do kraja februara na javnom uvidu u zgradi Gradske uprave grada Beograda.\nParalelno sa uvidom plana detaljne regulacije raspisan je i tender za "nultu" fazu gradnje, odnosno podizanje privremene stanične zgrade u okviru aneksa autobuske stanice. Prema idejnom rešenju aneks je vezni koridor između objekata autobuske i železničke stanice, koji bi se nalazio ispod konstrukcije UMP-a. Tender koji je raspisan podrazumeva izgradnju tog aneksa, ali prilagođenog za funkciju privremene autobuske stanice.\nSam aneks je prizemni objekat od 1.400 kvadrata bruto prostora, a u okviru njega biće obezbeđene osnovne putničke usluge i prateći sadržaji u okviru tri funckionalne celine: ulazni prostor-hol sa čekaonicom, kafeom, restoranom i lokalom (kiosk); administrativni deo koji se sastoji od pulta za prodaju karata, dva sanitarna čvora, kafe kuhinje, šest kancelarija sa dve prostorije kojima nije precizirana namena; i treća celina je prostor za garderobne ormariće iz kojeg se ulazi u dva nezavisna sanitarna čvora za posetioce. Autobuska stanica služiće kao novi terminus “Laste”, ali samo kao nekakvo privremeno rešenje. Kada se bude krenulo u gradnju staničnog kompleksa, aneks bi bio adaptiran i povezan sa susednim funkcijama. Tender u tom smislu traži stilsko prilagođavanje glavnom objektu iz konkursnog rešenja i mogućnost kasnije integracije.\nZa perone ove privremene stanice najverovatnije će biti korišćen postojeći parking preko puta OTC-a, iako to nije najjasnije precizirano u tenderskoj dokumentaciji. Parking za posetioce autobuske i železničke stanice je isto deo tendera, samo u pogledu izrade projektno-tehničke dokumentacije, međutim njegova realizacija biće predmet posebne javne nabavke. Parking od skoro 7.000 kvadrata nalaziće se ispod konstrukcije UMP-a, ali u susednom bloku 43.\nPrijave na tender za projektovanje i izvođenje privremene autobuske stanice trajće do 25. marta, a radovi bi mogli da krenu polovinom godine.\nAutobuska i železnička stanica - PDR na javnom uvidu


Radio Boom93 :: Srbija :: Kabinet predsednika: Vučić direktno odgovorio na primedbe / print=true\nNaslovna | Info | Srbija | Kabinet predsednika: Vučić direktno odgovorio na primedbe\nKabinet predsednika: Vučić direktno odgovorio na primedbe\nPredsednik Srbije Aleksandar Vučić primio je danas u Beogradu zamenika pomoćnika državnog sekretara SAD Hojta Brajana Jia.\nNakon što ga je pažljivo saslušao, na veoma direktan način je odgovorio na njegove primedbe, a sadržaj odgovora biće saopšten narednih dana, saopštila je pres služba predsednika Srbije.\nU saopštenju se navodi da je razgovor bio veoma otvoren i da je američki zvaničnik pohvalio ekonomske reforme i fiskalnu konsolidaciju koje je sprovela Vlada Aleksandra Vučića, a nastavlja Vlada Ane Brnabić, i iskazao optimizam za dalji napredak u regionu u narednom periodu.\nJi je izrazio zabrinutost zbog percepcije da je Srbija jednom nogom na putu ka Evropskoj uniji, a drugom ka savezu sa Rusijom, kao i zbog ruskog uticaja u regionu.\nAmerički diplomata pohvalio je napredak Srbije ka ispunjenju svog strateškog cilja - članstva u Evropskoj uniji, i naglasio da bi dalji napredak u oblasti vladavine prava i slobode medija, kao i normalizacija odnosa sa Kosovom, bili odlučujući na putu Srbije ka članstvu u EU.\nRazgovaralo se i o važnosti nastavka dijaloga, kako je Ji rekao Srbije i Kosova, a Ji je istakao i važnost unutrašnjeg dijaloga, stoji u saopštenju.\nVučić i Ji su razgovarali i o značaju slobode izražavanja, kao i odgovornosti za objektivno izveštavanje, zasnovano na činjenicama, a američki zvaničnik je, takođe, istakao važnost postojanja opozicije u demokratskom društvu.\nJi se zauzeo i za rešavanje slučaja ubistva braće Bitići 1999. godine i slučaja paljenja ambasade SAD u Beogradu 2008. godine, navodi se u saopštenju.\nHojt Ji je juče izjavio da Srbija ne može da "sedi na dve stolice" i da ruskom centru u Nišu ne bi trebalo dati diplomatski status.\nNa to je još u ponedeljak uveče oštro reagovao ministar odbrane Aleksandar Vulin, rekavši da je to svakako do sada najteži javni i vrlo nediplomatski pritisak na Srbiju i njeno pravo da samostalno odlučuje.\nVulin je naveo da ne zna kakav će biti stav državnog vrha povodom istupa Jia, ali da on lično smatra da to nije izjava prijatelja, niti čoveka koji poštuje Srbiju, našu politiku i pravo da odlučujemo.\nŠefica pregovaračkog tima Srbije Tanja Miščević je u međuvremenu izrazila sumnju u to da je američki zvaničnik tačno interpretiran u medijima.\nJi se ranije sastao sa premijerkom Anom Brnabić i potpredsednicom Vlade Zoranom Mihajlović, ali u tim saopštenjima, koja, uobičajeno, usaglašavaju dve strane, nema detalja koji se tiču izjave američkog zvaničnika.


Đačka izložba „Kelti na tlu Grocke“ u Rančićevoj kući - Beogradski Portal\nĐačka izložba „Kelti na tlu Grocke“ u Rančićevoj kući\n„Kelti na tlu Grocke“ u Rančićevoj kući je izložba koju su priredili polaznici Arheološke radionice Centra za kulturu Grocka, a dostupna je za osnovce i zainteresovane posetioce sve do srede 1. decembra.\nU radu sa arheolozima, kustosima Draganom Stojić i dr Milošem Spasićem iz Muzeja grada Beograda, đaci iz Grocke – učenici petog razreda OŠ „Ilija Garašanin“ u odabiru nastavnice istorije Ljiljane Milosavljević – proteklih meseci su se upoznali sa osnovnim pojmovima arheologije i ovim ratničkim narodom, koji su stari Rimljani nazivali Galima.\nNarednih dana, mladi radioničari će u ulozi kustosa svojim drugarima iz škole ispričati i prikazati ko su bili Kelti.\nKelte prate brojne legende, jer su bili neustrašivi ratnici, a najviše ih je bilo u Galiji, današnjoj Francuskoj. Prepoznajemo ih u čuvenim strip junacima Asteriksu i Obeliksu, a nije ih manjkalo ni na teritoriji današnje Srbije i Grocke.\n*Arheološka radionica „Kelti na tlu Srbije“ realizovana je podrškom Sekretarijata za kulturu grada Beograda, i opštine Grocka.


TT Gradnja - Dom po tvom - Furnir\nStandardna unutarnja vrata MAHAGONI FURNIR\nVrhunska vrata površine mahagoni furnir odlikuju se prirodnom površinom visokokvalitetnog furnira mahagonije. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata MACORE FURNIR\nVrhunska vrata površine macore furnir odlikuju se prirodnom površinom visokokvalitetnog furnira makorije. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata BUKVIN FURNIR\nVrhunska vrata površine bukvin furnir odlikuju se prirodnom površinom visokokvalitetnog bukvinog furnira. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata JAVOR FURNIR\nVrhunska vrata površine javor furnir odlikuju se prirodnom površinom visokokvalitetnog furnira javora. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata LIMBA FURNIR\nVrhunska vrata površine limba furnir odlikuju se prirodnom površinom visokokvalitetnog furnira limba. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata HRAST SVIJETLI FURNIR\nVrhunska vrata površine hrast svijetli furnir odlikuju se prirodnom površinom visokokvalitetnog furnira hrasta. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata HRAST FURNIR\nVrhunska vrata površine hrast furnir odlikuju se prirodnim površinom od visokokvalitetnog hrastovog furnira. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutarnja vrata HRAST GRČA FURNIR DA i DQ\nVrhunska vrata površine hrast grča furnir u uzdužnom i poprečnom dizajnu, a odlikuju se dobrom cijenom i klasičnim izgledom. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.\nStandardna unutrašnja vrata HRAST DESKA FURNIR DA i DQ\nVrhunska vrata površine hrast deska furnira u uzdužnom i poprečnom dizajnu, odlikuju se dobrom cijenom i klasičnim izgledom. Vrata su pogodna za različite prostore: za nove zgrade kao i za starije kuće, stanove, poslovne prostore, škole, vrtiće i druge javne prostore.


Sastanak sa koordinacionim timom za pripremu narednog Samita u okviru Berlinskog procesa\nU ambasadi Republike Poljske u Podgorici, 26. februara 2019. godine održan je sastanak na temu „Odnos civilnog društva i vlade u procesu integracije Zapadnog Balkana sa EU“. Učesnici u razgovoru sa predstavnicima civilnog sektora iz Crne Gore bili su Nj/e Artur Dmochowski, ambasador Republike Poljske u Crnoj Gori, g-đa Anna Kasprzak, drugi sekretar u ambasadi, kao i koordinator Western Balkans Summit 2019, g-din ambasador Wiesław Tarka i članica koordinacionog tima, g-đa Beata Jaczewska.\nTokom sastanka svako od učesnika iznio je vlastitu percepciju odnosa između civilnog društva i vlade u procesu integracije sa EU. Ipak, dominantna tema sastanka bila je priprema Samita koji se u okviru Berlinskog procesa ove godine organizuje od strane poljske Vlade u Poznanju 05. i 06. jula. Kao učesnici, konstatovali smo napredak u načinu konsultacija i pripreme u odnosu na prethodne samite i izrazili očekivanje da će proizvodi ovog samita imati za posljedicu realizaciju zaključaka po osnovu dokumenata koja budu usvojena na ovom skupu.\nNa sastanku sa kolegama iz sektora, koordinator programa ADP-Zid, Igor Milošević, imao je priliku da kandiduje nekoliko tema koje su povezane sa temama od interesovanja koordinacionog tima, kojeg vodi g-dinTarka, kao što su mladi i braindrain. Za biznis i CSO forum koji će biti sastavni dio ovog samita ADP-Zid je kandidovao YouSEE Platform Statement for Regional Policy Transformation true social innovation in pre-accession period koja je nastala kao proizvod regionalne saradnje na prostoru Balkana i Turske u proteklih nekoliko godina. Pored ovog dokumenta, kroz diskusiju su učesnici došli do zaključka da bi razvoj dokumenta koji bi podstakao transformaciju lokalne zajednice doprinio efikasnom razvoju i transformaciji društva kao bitnom koraku ka kvalitetnijoj integraciji regiona Zapadnog Balkana u EU.\nViše u ovih kategoriji... « Radi se o tebi\tU zakonu piše »


Kancelarija za KiM: Ponašanje Prištine šamar Srbiji,regionu i EU - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Kancelarija za KiM: Ponašanje Prištine šamar Srbiji,regionu i EU\nKancelarija za KiM: Ponašanje Prištine šamar Srbiji,regionu i EU\nNapad na predstavnika Srbije na sastanku CEFTA u Valoni potvrđuje da privremene institucije u Prištini, ne samo da nisu sposobne za civilizovanu međunarodnu komunikaciju, već da je njihova glavna ideologija primitivizam i nasilјe, i da se oni time čak ponose.\nSrbi na Kosovu i Metohiji su, nažalost, uz prećutno odobravanje sponzora jednostrano proglašene nezavisnosti Kosova, svakodnevno žrtve svih oblika bahatosti Prištine, i ovo je još jedan poziv na uzbunu.\nZatvaranje očiju pred osionošću Prištine dovelo je do toga da predstavnici samoproglašenog Kosova smatraju da im je sve dozvolјeno, i da mogu da bez ikakvih sankcija krše pravila civilizovanog ponašanja, primenjuju nasilјe i neprijatnostima izlažu, više ne samo Srbe u našoj južnoj pokrajini, već i visoke državne predstavnike iz regiona.\nJasno je da ovo nije bio incident počinjen u afektu, već da je on logična posledica kontinuiranog nekažnjenog delovanja Prištine protiv svih regula međunarodnog prava i diplomatske prakse, i da je delegacija samoproglašenog Kosova u Tiranu upućena sa zadatkom da na ovaj način pokaže da nije obavezana bilo kakvim pravilima civilizovanog ponašanja.\nTo je šamar i Srbiji, i državama regiona i Evropskoj uniji, koji ne sme ostati bez odlučnog, jasnog i konkretnog međunarodnog odgovora.\nOvakve stvari događaju se kada se grupi u odela preobučenih terorista i kriminalaca dozvoli da se igraju politike, i ukoliko se u najskorije vreme ne prestane sa praksom gledanja kroz prste njihovim nestašlucima oni će zapaliti region.


Na osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Stojan Marković, Višnja Aranđelović, Ivana Stjelja, Zlatko Čobović, Ljiljana Smajlović, Nevena Krivokapić, Vukašin Obradović, Vlado Mareš, Vera Didanović, Dragan Đorđević i Željko Bodrožić, na sednici održanoj 28.2.2019. godine, jednoglasno donosi\n2.prekršio je i tačku 6 Odeljka IV (Odgovornost novinara), po kojoj novinar mora da neguje etiku i kulturu javne reči, poštuje pravo na odgovor, izvinjenje i ispravku i dužan je da blagovremeno objavi odgovarajuću ispravku.\nKomisija je ovu odluku donela odlučujući o žalbi Salahudina Fetića. Razmatrajući žalbu Usame Zukorlića na isti tekst, Komisija je odlučila da u tom slučaju portal nije prekršio odredbe Kodeksa novinara Srbije, jer je objavio Zukorlićev odgovor na tekst.\nSalahun Fetić i Usame Zukorlić podneli su odvojene žalbe na isti tekst, u kojem su, kako tvrde, iznete neistine i uvrede na njihov račun. Fetić je u žalbi naveo da je prekršeno više tačaka iz poglavlja Istinitost izveštavanja, zatim pretpostavka nevinosti, kao i odredba koja se odnosi na obavezu objavljivanja odgovora. Naglasio je da mu ni pre objavljivanja teksta, ni nakon toga, nije pružena mogućnost da saopšti svoj stav. Istakao je da je isti tekst objavljen na portalu “Sandžačke novine” i na portalu Radiotelevizije Novi Pazar, da je demanti poslao i jednoj i drugoj redakciji, s tim što ga u “Sandžačkim novinama” nisu ni primili, iako je upućen na zvaničnu adresu. Portal je, međutim, kasnije preuzeo delove demantija koje je objavila RTVNP i u propratnim komentarima ponovo izneo uvrede i neistine.\nUsame Zukorlić je takođe u žalbi naveo da je portal izneo neistine i uvrede na njegov račun, čime je prekršeno više tačaka iz poglavlja Istinitost izveštavanja. Osim toga, kako je istakao, nije mu pružena mogućnost da odgovori na tvrdnje iz teksta, jer ga “Sandžačke novine” uopšte nisu kontaktirale.\nU odgovoru na žalbu, veb urednik Nedžad Smailagić istakao je da je portal objavio odgovor na tekst, koji im je u međuvremenu dostavio Zukorlić. Zukorlić, međutim, time nije bio zadovoljan, jer demanti nije objavljen u celini, zbog čega je o žalbi odlučivala Komisija.\nKomisija je zaključila da tekst na koji su se Fetić i Zukorlić žalili nije objavljen u skladu sa Kodeksom novinara Srbije, pre svega sa pravilom da novinar mora da izveštava tačno i objektivno, u interesu javnosti i poštujući standarde profesije. Takođe, po mišljenju Komisije odgovor koji je redakciji uputio Fetić nije objavljen na odgovarajući način, jer su objavljeni samo njegovi delovi, koji su, pri tom, u istom tekstu komentarisani, što je, i po zakonu, nedozvoljeno. Redakcija je svoj eventualni odgovor na demanti morala da objavi naknadno i da taj tekst bude jasno odvojen od Fetićevog odgovora, koji je trebalo da bude objavljen bez izmena i dopuna.\nKad je reč o Zukorlićevom demantiju, članovi Komisije zaključili da je objavljen u delu kojim se opovrgavaju činjenice iznete u tekstu. U demantiju su, takođe, iznete sve tvrdnje navedene i u žalbi podnetoj Savetu za štampu, čime je podnosiocu žalbe pružena mogućnost da odgovori na, po njegovoj oceni, netačne i uvredljive tvrdnje.\nPo mišljenju Komisije, urednik nema obavezu da objavi svaki odgovor u celini i u Zakonu o javnom informisanju i medjima postoji niz odredbi o tome u kojim slučajevima urednik može da ne objavi odgovor ili delove odgovora. Redakcija mora da objavi odgovor ili njegov deo koji se odnosi na činjenice, ali ne i delove koji se odnose na mišljenje, a isto važi i za odgovor ili deo odgovora koji ne sadrži tvrdnju o činjenicama, već mišljenje; U ovom slučaju, po oceni Komisije, izostavljeni delovi odgovora ne sadrže opovrgavanje činjenica iz teksta.


Bajden: Zabrinuti smo zbog pravca kojim ide Bosna i Hercegovina\nPotpredsjednik SAD-a Džozef Bajden rekao je u Sarajevu da je Vašington zabrinut zbog pravca kojim ide BiH, odnosno njene budućnosti, i poručio da pravi put prosperiteta BiH predstavlja priključenje Evropi.\n"To možete uraditi i sa dva entiteta. Nas ne interesuje kako ćete da se organizujete. Ako ne uspijete da se pridružite Evropi ostaćete među najsiromašnijim državama u Evropi, sudiće vam istorija i vaša djeca ako propustite tu mogućnost", istakao je Bajden obraćajući se u zgradi Parlamentarne skupštine BiH predstavnicima vlasti BiH i entiteta, nevladinih organizacija i predstavnicima društvenog i političkog života u BiH.\nNaglašavajući da BiH sada ide pogrešnim putem, Bajden je poručio političarima u BiH da će ukoliko naprave pravi izbor SAD stati uz njih. "U BiH već tri godine traje uspon nacionalističke retorike. Bili smo svjedoci pokušaja da reforme budu vraćene unazad. To mora prestati", poručio je Bajden.\nOn je naglasio da međunarodni predstavnik u BiH Valentin Incko i OHR imaju punu podršku SAD-a. "SAD neće podržati zatvaranje OHR-a dok ne bude ispunjeno pet ciljeva i dva uslova", rekao je Bajden.\nOn je istakao da BiH, region i Evropa moraju da "rastu jedni prema drugima, a ne jedni protiv drugih", te da će aktuelna američka administracija osnažiti podršku Evropi, uključujući i balkanski region i BiH.\n"Vrata Evrope su otvorena i SAD će vam pomoći da prođete kroz ta vrata", dodao je Bajden. Najavljujući da će sutra posjetiti Beograd, Bajden je istakao da SAD žele da izgrade nove i zdrave odnose sa Srbijom. "Mi želimo da vidimo da Srbija igra konstruktivnu ulogu u regionu", rekao je Bajden. On je poručio da je nezavisnost Kosova neopoziva i da to SAD podržavaju.\nU prvoj reakciji nakon govora potpredsjednika SAD-a Josepha Bidena u Parlamentarnoj skupštini BiH predsjednik Stranke demokratske akcije Sulejman Tihić kazao je kako je to bila dobra poruka za BiH kako treba raditi ako želimo imati podršku vlade SAD-a. Tihić očekuje da će ove Bidenove poruke ostaviti obavezu svima da rade zajedno u tom pravcu. Nakon ranijih današnjih razgovora lidera tzv. prudske trojke s visokim predstavnikom Evropske unije za zajedničku sigurnosnu i vanjsku politiku Javierom Solanom\nTihić očekuje jači angažman i SAD-a i EU, kao i imenovanje specijalnog izaslanika SAD-a za Balkan. Premijer RS-a Milorad Dodik izjavio je da Dejtonski sporazum može osigurati stabilnost BiH zauvijek, ali "ne Dejton kojeg neko tumači nego Dejton kako piše". U tom pogledu, smatra Dodik, može se naći kapacitet za kompromis, koji bi doprinio da BiH nađe način da ispuni sve uvjete za priključenje Evropskoj uniji. Dodik je istaknuo da je Biden jasno rekao da pitanje unutarnje organizacije BiH pripada nama, te da nisu sporna dva entiteta. (FTV)


Coca-Cola Hellenic dodatno smanjuje potrošnju vode i emisiju ugljen-dioksida - Retail Serbia\nCoca-Cola HBC, jedna od vodećih punionica brendova kompanije Coca-Cola, objavila je nove ciljeve vezane za smanjenje potrošnje vode i emisiju ugljen-dioksida.\nCoca-Cola HBC, u okviru koje posluje Coca-Cola Hellenic Srbija, objavila je da namerava da smanji potrošnju vode za 30 odsto do 2020. godine u odnosu na 2010, a emisiju ugljen-dioksida za 50 odsto u istom periodu.\nCoca-Cola HBC AG je takođe na osmom mestu među 100 najuspešnijih kompanija u okviru Berzanskog indeksa Financial Timesa (FTSE 100) po svom izveštavanju o karbonskom otisku koje rangira konsultantska kuća Carbon Clear – i na prvom je mestu u sektoru pića.\n,,Naši novi ciljevi odražavaju poziciju kompanije kao pokretačke snage u oblasti održivosti u sektoru napitaka. Coca-Cola Hellenic Srbija, baš kao i naša matična grupa, posvećena je smanjenju uticaja na životno okruženje i u okviru inicijativau Srbiji, do 2020. godine predviđeno je smanjenje potrošnje vode za 23,2 odsto, kao i smanjenje potrošnje energije za čak 35 odsto u poređenju sa potrošnjom iz 2010. godine. Naša partnerstva sa interesnim grupama su od suštinskog značaja za dosadašnje rezultate i nastaviće da budu ključni u ostvarivanju naših novih ciljeva“, izjavio je Aleksandar Ružević, generalni direktor Coca-Cola Hellenic Srbija.\nDa podsetimo, ovo je osma godina da je kompanija Coca-Cola HBC AG uvrštena u DJSI, globalni sistem za procenu održivosti kompanija koji je zasnovan na strogom procesu ocenjivanja i fokusu na najbolje kompanije u ovoj oblasti. Od 2.500 kompanija iz različitih sektora koje su pozvane da učestvuju u DJSI ocenjivanju širom sveta, Coca-Cola HBC AG je rangirana kao najbolja u sektoru pića, sa ukupnom ocenom 87/100, što je za 34 poena više od proseka u ovom sektoru. Grupa je proglašena za najboljuu svom sektoru na osnovu sledećih osam kriterijuma: pravila poslovnog ponašanja/poštovanje zakona/anti-korupcija, ekološka politika, ambalaža, izvori sirovina, razvoj ljudskog kapitala, zdravlje i ishrana, društveno izveštavanje i privlačenje i zadržavanje talenata, navodi se u saopštenju kompanije Coca Cola Hellenic.\nCoca-Cola Hellenic Srbija je deo Coca-Cola Hellenic Grupe i predstavlja lidera u industriji bezalkoholnih pića. Ukupna dodat avrednost Coca-Cola sistema, koji čine Coca-Cola Hellenic Srbija i Coca-Cola kompanija, ekonomiji Srbije dostiže čak 224 miliona evra ili 0,7 odsto bruto domaćeg proizvoda. Na svaki evro koji stvori kompanija, dolazi sedam evra dodate vrednosti za srpsku privredu u vidu plata radnika, profita kompanija i porezaod Coca-Cola sistema i firmi koje s njim sarađuju. Pored 1.100 zaposlenih, još 11.600 radnika angažovano je kao direktna posledica saradnje sa Coca-Colom u drugim kompanijama što pokazuje da ovaj sistem na svakog zaposlenog podržava još 10 radnih mesta u Srbiji ili 0,4odsto ukupne radne snage. Već drugu godinu za redom, Coca-Cola Hellenic Srbija predstavlja izveštaje o održivom poslovanju, a izveštaj za 2014. godinu je pripremljen prema međunarodnom GRI standard i dostigao je B nivom.


Gutereš: Nastaviti sa implementacijom Prespanskog sporazuma\nDan nakon što je referendum o imenu Makedonije u toj dravi neuspeo zbog nedovoljnog broja glasača, Generalni sekretar Ujedinjenih nacija Antonio Gutereš pozvao je danas političare da nastave sa sprovođenjem Prespanskog sporazuma.\n- Činjenica da je ogromna većina onih koji su glasali podrala Prespanski sporazum je vana - poručio je Gutereš.\nKako se navodi u saopštenju objavljenom na zvaničnoj interenet stranici UN, Gutereš "poziva sve političke snage u toj zemlji da nastave sa implementacijom (sporazuma) kroz dravne institucije".\nŠTA TO SLAVE MAKEDONCI Da li je referendum zaista doživeo fijasko i ŠTA SAD?\nFIJASKO U MAKEDONIJI Glasalo manje od 50 odsto birača, Izborna komisija: Referendum NIJE USPEO (FOTO, VIDEO)\nEvropska unija, NATO i SAD pozvale su zvanično Skoplje da nastavi sa daljim koracima neophodnim za implementaciju sporazuma koji su Grčka i Makedonija postigle u Junu, a po kojem bi novo ime Makedonije trebalo da bude "Republika Severna Makedonija".\nJučerašnji referendum o promeni imena Makedonije nije uspeo jer nije glasalo potrebnih 50 odsto plus jedan, ali je velika većina onih koji su izašli, njih 90 posto, glasalo za promenu imena i pristupanje EU i NATO.\nGutereš: Vreme za ozbiljan dijalog SAD i Severne Koreje\nPANIKA U AVIONU Zbog jake turbulencije putnici POLETELI KA PLAFONU\nNakon što je na letu španske čarter aviokompanije "Evelop" došlo do jakih turbulencija na putu sa Mauricijusa 14 osoba dobilo je medicinsku pomoć u Madridu, saopšteno je iz te kompanije.\nAmerički predsednik Donald Tramp nazvao je izjavu danske premijerke, povodom prodaje Grenlanda, neprimerenom i bezobraznom.\nPentagon OTKAZAO projekat vredan MILIJARDU DOLARA\nPentagon je odlučio da zbog značajnih tehničkih problema zaustavi milijardu američkih dolara vredan projekat u sklopu razvoja protivvazdušne odbrane.\nDRAMA U SANKT PETERBURGU Požar na brodu, ima poginulih


Živković izvršio prozivku omladinaca\nOmladinci Crvene zvezde okupili su se danas na terenima Omladinske škole povodom zvanične prozivke i prvog treninga u novoj sezoni. Šef stručnog štaba i nekadašnji desni bek prvog tima Bratislav Živković na raspolaganju ima 20 igrača i četvoricu momaka na probi.\nCrveno-beli će prvu nedelju priprema odraditi u Beogradu, a 15. jula ih očekuje put u Terme Čatež, gde će trenirati do 24.07. Posle povratka iz Slovenije sledi odlazak u Švajcarsku, gde će od 27. do 29. jula učestvovati na jubilarnom petom međunarodnom turniru u Bazelu. Naši momci će imati priliku da odmere snage sa vršnjacima iz Fulama, Notingem Foresta, Hamburgera, Bajer Leverkuzena, Jang Bojsa, Bazela i Japanske univerzitetske selekcije.\nGeneracija dečaka rođenih 2001. godine, koja je u prošloj sezoni sa Nikolom Puačom osvojila Kadetsku ligu Srbije, pokušaće da odbrani titulu Omladinske lige Srbije:\n- Potrudićemo se da postojeći igrački kadar dopunimo sa novim igračima, da se doboro uigramo i spremno dočekamo početak sezone. Borićemo se za prvo mesto u Omladinskoj ligi Srbije, bez obzira na naš prvenstveni plan i cilj da stvaramo igrače za prvi tim. Od toga ne može da se pobegne, dobro je poznato da Crvena zvezda u svakoj selekciji juri titulu - rekao je Bratislav Živković.\nOsim nacionalnog takmičenja, Crvena zvezda će prvi put u istoriji kluba učestvovati u Ligi šampiona za omladince:\n- Jedva čekamo Ligu šampiona. Potrudićemo se da iznesemo sezonu na pravi način i da uskladimo obaveze sa domaćim prvenstvom. Klub je odlučio da izlazno 2000. godište priključi našoj bazi u Grafičaru, pa ćemo raditi sa mlađim 2001. godištem, ali mislim da imamo kvalitet da iznesemo oba takmičenja. Mnogo mi znači što je Nikola Puača ostao uz mene, on najbolje poznaje ove momke. Ja sam malo stariji od ostalih članova stručnog štaba, ali sa možda malo više iskustva. Mislim da spoj mladosti i iskustva uvek donese nešto dobro - zaključio je šef stručnog štaba naše omladinske selekcije.


Obama šalje 28,1 milion dolara za pomoć BiH\nNaslovnica Preko okeana Amerika Obama šalje 28,1 milion dolara za pomoć BiH\nBiH, SAD ̶ U budžetu Sjedinjenih Američkih Država (SAD) koji je prekjučer Kongresu predložio predsjednik Barak Obama (Barack), nalazi se niz stavki koje se odnose na američku pomoć Bosni i Hercegovini u ukupnom iznosu od 28,1 milion dolara.\nU dokumentu predloženom Kongresu predviđeno je da u okviru podrške institucionalnom jačanju naše države za fiskalnu 2016. godinu budu izdvojena 24,3 miliona dolara.\nKako se navodi u budžetu, ta sredstva bila bi izdvojena da se u BiH “vrati zamah euroatlantskih integracija, da se odupre vanjskim pritiscima te poboljša napredak u reformama”.\nPomoć SAD treba biti iskorištena i radi podrške razvoju državnih institucija, zatim jačanja vladavine prava, poticanja zdravog privrednog i institucionalnog okruženja radi promicanja ulaganja. Također, odnosi se i na povećanje konkurentnosti malih i srednjih poduzeća u ciljanim sektorima, navodi se u budžetu SAD.\nBudžetska stavka o jačanju pravosuđa\nNadalje, u dokumentu se navodi da će znatna pomoć biti usmjerena i radi poboljšanja upravljanja na drugim nivoima vlasti, a posebno za jedinice lokalne samouprave, te civilnog društva. Zanimljivo je i da su sredstva usmjerena na programe putem kojih se rješavaju etničke tenzije.\nDodatnih 3,8 miliona maraka izdvaja se za podršku jačanja i profesionalizacije institucija i agencija nadležnih za provođenje zakona i vladavine prava, te samom pravosuđu.\n– Planirani su fondovi kojima ćemo podržati napore koje treba uložiti na povećanju koordinacije i hitne intervencije između različitih agencija za provođenje zakona, kao i na jačanje policijskih akademija. Podrška se odnosi i na jačanje kapaciteta Visokog sudskog i tužilačkog vijeća (VSTV), koje treba osigurati kvalitetan nadzor i imenovanje tužilaca i sudija – kaže se u ovoj budžetskoj stavci.\nNavodi se i da se američka pomoć odnosi na jačanje saradnje između policije i tužilaštava, zatim na efikasno suzbijanje organiziranog kriminala i korupcije, terorizma i rješavanja predmeta ratnih zločina.\nPaket ide putem USAID-a\nPomoć će, kako se očekuje, biti realizirana putem Američke agencije za međunarodni razvoj (USAID), koja već godinama veoma uspješno djeluje u našoj zemlji. SAD su i dalje jedan od najvećih stranih donatora u BiH.


Struka rješenje vidi u deinstitucionalizaciji, procesu koji označava povratak osoba iz institucija u njihove lokalne zajednice, posebno organizirane stambene zajednice u kojima živi najviše pet osoba. U tim zajednicama osobe sa poteškoćama imaju adekvatnu podršku, ali im se kroz programe osnaživanja, edukacije i društvene rehabilitacije vraća i određeni stepen samostalnosti, uključenosti u društvene tokove, te pružaju prilike za novi početak.\nČeška nevladina organizacija “People in Need” u saradnji sa savezom Sumero, udruženjem Zajedno iz Banja Luke i udruženjem Sunce iz Mostara, u periodu 2016.-2018. implementira projekat “Podrška inkluziji za osobe sa invaliditetom u Bosni i Hercegovini“ koji finansira Češka razvojna agencija.\nU okviru projekta, realizira se i kampanja “Neovisan život i uključenost u zajednicu: Moje pravo, moja potreba, naše mogućnosti!”, čiji je cilj predstavljanje ličnih priča osoba sa intelektualnim teškoćama u Bosni i Hercegovini, koje su do sada uglavnom završavale u institucijama zatvorenog tipa gdje često nisu mogle dostići svoj puni potencijal. U posljednjih nekoliko godina zahvaljujući projektima kao što je ovaj, u pojedinim lokalnim zajednicama osobama sa intelektualnim teškoćama pružena je prilika da žive u stambenim zajednicama uz podršku socijalnih radnika.\n”Snažno, glasno i jasno” poruka je 4-te Evropske konferencije samozastupnika, koja se održava u Briselu. Predsjednica SUMERO Kluba za samozastupanje osoba s intelektualnim teškoćama, Ajla Huseinović predstavlja Bosnu i Hercegovinu, sa kolegama i kolegicama iz Banja Luke i Mostara: Aldina, Đorđe i Sejad.\nKonferencija, koja okuplja samozastupnike iz cijelog svijeta, će donijeti zaključke i poruke koje će se i putem zvaničnih institucija Evropske Unije poslati svijetu, s ciljem punog uključivanja osoba s intelektualnim teškoćama u društvo.\nUčešće predstavnika iz BiH na konferenciji podržano je od strane češke nevladine organizacije People in Need.\nSUMERO je ove sedmice u Zenici bio domaćin četvrtog po redu karavana mira i prijateljstva pod nazivom KARAVAN NADA koji već tradicionalno svake godine organizuje Udruženje za pomoć osobama sa invaliditetom „Nada“ iz Rudog, a projekat finansira vlada Sjedinjenih Američkih Država. Karavan mira i prijateljstva je i karavan nade, ispunjen emocijama i uspomenama sa zajedničkih druženja. Tokom boravka u Gradu Zenica, upriličen je obilazak Doma penzionera kao i Gradskog muzeja u kojem je priređena likovna i edukativna radionica na temu zeničkih znamenitosti. Ove godine, karavanu mira pridružilo se 10 osnovnih škola i 8 udruženja za osobe s invaliditetom s područja cijele BiH. Vidjeti bogatsvo u raličitosti, uvažavati druge i drugačije te širiti poruke mira glavni su ciljevi ove aktivnosti.


Sirija negira tvrdnje Amerike – BiGportal.ba\nSirija negira tvrdnje Amerike\nSirija negira tvrdnje Bele kuće da možda priprema novi napad hemijskim oružjem i ponovila da nikada takvo oružje nije ni koristila.\nSirijski ministar za nacionalno pomirenje Ali Hadar rekao je za Asošiejted pres da saopštenje Bele kuće nagoveštava “diplomatsku bitku” koja će biti pokrenuta protiv Sirije u Ujednijenim nacijama.\nRuski poslanik Franc Klincevič takođe je danas odbacio kao “provokaciju” upozorenje SAD o mogućem hemijskom napadu u Siriji i optužio ih za “pripremanje novog napada na snage sirijske vojske”.\nKlincevič, koji je zamenik predsednika Odbora za odbranu i bezbednost gornjeg doma ruskog parlamenta, rekao je za ruske RIA novosti da su “u toku pripreme za novu ciničnu provokaciju bez presedana”.\nBela kuća je sinoć saopštila da SAD imaju “moguće” dokaze da Sirija priprema novi napad hemijskim oružjem i da će sirijski predsednik Bašar el Asad “skupo platiti” ako se napad dogodi.\nU saopštenju bez navedenih dokaza, portparol Bele kuće Šon Spajser rekao je da su “SAD identifikovale moguće pripreme sirijskog režima za novi napad hemijskim oružjem koji bi mogao da izazove masakr civila i nedužne dece”.\nPrema njegovim rečima, te aktivnosti su slične pripremama uoči napada hemijskim oružjem 4. aprila. U tom napadu, koji je izazvao vojni odgovor SAD, ubijeno je 87 civila, među kojima nekoliko desetina dece. Analize su tada ukazale da su žrtve bile izložene sarinu, jakom neurotoksičnom gasu.\nAsad je negirao odgovornost za taj napad u pobunjeničkoj provinciji Idlib, rekavši tada da je pogođeno skladište pobunjenika sa hemijskim otrovnim supstancama, a Rusija koja mu je ključni saveznik ga je podržala.\nNekoliko dana kasnije američki predsednik izveo je napad krstarećim raketama na vazduhoplovnu bazu sirijske vlade, što je bio prvi direktan napad SAD na sirijske snage.


Šta bi trebalo znati o visokosenzitivnoj deci? | BG online\nTi si drugačiji, ti si dobar…\n„Visokosenzitivna deca su vihori od glave do pete“… Iako je mnogo saznanja o visokosenzitivnoj deci, o njima se ne govori dovoljno, pa tako još uvek vladaju predrasude i pogrešne pretpostavke o tome zašto se na primer neka deca ponašaju izazivački i šta bi roditelji u tim okolnostima mogli da učine.\nMajke i očevi visokosenzitivne dece pored toga što se svakodnevno suočavaju sa introvertnim izazovima koje život sa visoko emotivnim energetskim snopom podrazumeva, moraju da se dodatno pripreme i za brojne optužbe i nerazumevanja, sa čime se u društvu stalno suočavaju.\nNeprimereno i ometajuće ponašanje kao izraz nekontrolisano jakih osećanja\nAutorka knjige „Ti si drugačiji, ti si dobar“ kaže da se roditelji visokosenzitivne dece u javnosti često predstavljaju čvršćim, nepopustljivijim nego što istinski jesu.\n„To rade samo da ne bi bili viđeni kao mekani gubitnici koji ne drže svoje dete pod kontrolom. Gotovo svi roditelji visokosenzitivne dece znaju za nagon da sa strancima u prolazu razmene nervozno kolutanje očima signalizirajući da i ponašanje svog deteta smatraju jednako nemogućim kao i oni. Ovaj nagon proizilazi iz čežnje za podrškom i solidarnošću, ali u praksi često dovodi do toga da škodimo svom detetu time što se izjednačavamo sa onima koji njegovo komplikovano ponašanje označavaju kao neprimerno i ometajuće, a ne vide ga kao izraz nekontrolisano jakih osećanja što ono zapravo jeste. Da bismo samouvereno jasno mogli da se suprotstavimo ovim drskim podmetanjima usmerenim na nas i naše dete, važno je da shvatimo koje su to pretpostavke o visokosenzitivnoj deci i njihovim porodicama koje nam iz dana u dan otežavaju život, koje smo možda čak i sami nesvesno delimično usvojili“- piše Nora Imlau u knjizi „Ti si drugačiji, ti si dobar“ koja i sama ima visokosenzitivno dete.\nZablude o visokosenzitivnoj deci i njihovim porodicama\nPrva zabluda: Teška deca su jednostavno loše vaspitana\nDruga zabluda: Roditelji ne smeju da očekuju bilo kakvu obzirnost prema svom detetu\nTreća zabluda: Deca koja su „laka“ imaju pravo da ne budu u senci „teške“ dece\nČetvrta zabluda: Neka deca su jednostavno tirani\nPeta zabluda: Zahvaljujući helikopter roditeljima sve je više naporne dece\nIzraz helikopter se često koristi za roditelje koji prezaštićuju svoju decu, žele da se razlikuju od drugih, preteruju, prelaze granicu između brige i prekomerne zaštite.\nNemačka autorka Nora Imlau istražuje nove izazove sa kojima se visokosenzitivna deca od 6. godine pa nadalje suočavaju u krugu porodice, društvu, školi ili na društvenim mrežama. U takvim okolnostima treba pažljivo raditi sa decom na jačanju samoregulacije i veštini da se izbore sa spoljnim pritiskom dok u njima besne oluje emocija.\n„Jednom visokosenzitivnom detetu školskog uzrasta potrebni su drugačiji roditelji nego jednom visokosenzitivnom tinejdžeru. A budući da pojačana senzitivnost ne iščezava jednostavno ni u odraslom dobu, važno je da se razume kako posebna mešavina eksplozivnih karakteristika ličnosti deluje na porodicu u situacijama kada su roditelji i bake i deke visokosenzitivni- iako kao deca to možda nisu smeli da budu“- zaključuje Nora Imlau.\nKonflikti i rešenja\nNora Imlau u knjizi „Ti si drugačiji, ti si dobar“ navodi brojne primere i daje korisna rešenja za svakodnevne konflikte i krizne periode. Kako je i sama majka visokosenzitivnog deteta, posebno ohrabruje roditelje da se oslobode sumnje u sebe i savetuje ih da vode računa o svojim rezervama snage. U ovoj knjizi se na jednom mestu nalazi sve što je potrebno roditeljima da podrže svoju visokosenzitivnu decu tokom odrastanja.\nKnjigu „Ti si drugačiji, ti si dobar“ po ceni od 1100 dinara + troškovi dostave možete poručiti telefonom 066060820 ili putem porudžbenice:\nSlične teme:najčitanije, Roditeljstvo\nSvetlana Bojković poklanja svoje nagrade i lične predmete Adligatu\nSuzama do trijumfa – Merijen Vilijamson 950.00 din\nKako da vam se dešavaju samo dobre stvari - Dr Marijan Rohas Estape 950.00 din\nLegat još jednog velikana srpskog glumišta Filmska, pozorišna i televizijska…


Bh. oružje završilo kod narko-kartela\nDejan Šajinović 21.03.2013 09:00\nPARIZ, SARAJEVO - Francuski sedmični bilten TTU, koji se bavi vojnim pitanjima, u broju od 6. marta ove godine optužio je Skota Milera, vojnog atašea SAD u Sarajevu, da je umiješan u ilegalnu trgovinu viškom naoružanja iz BiH.\nNaime, prema pisanju ovog biltena, neimenovani izvor kojeg su citirali tvrdi da je Miler za te svrhe iskoristio dobre odnose sa Zijadom Fazlagićem, direktorom Tehničkog remontnog zavoda Hadžići, koji je trebalo da skladišti i zbrinjava viškove naoružanja.\n"Trešnja na kolaču je činjenica da je Zijad Fazlagić komercijalni partner Slobodana Tešića i, takođe, u odličnim je odnosima sa Skotom Milerom, koji je, ni manje ni više, vojni ataše SAD u Sarajevu. Imamo jake sumnje da je Skot Miler umiješan u trgovinu oružjem", navodi ovaj bilten.\nKako navodi bilten, Tešiću su u trgovini oružjem pomagali Selmo Cikotić, bivši ministar odbrane BiH, Marina Pendeš, zamjenik ministra odbrane, i Dragiša Mektić, visoki službenik Ministarstva spoljne trgovine BiH. Bilten, takođe, tvrdi da ove poslove sada istražuje Državna agencija za istrage i zaštitu (SIPA).\nKako stoji u članku pod nazivom "Traffic d'armes en Bosnie", cijeli slučaj isplivao je na površinu kada je meksička policija tokom operacije protiv narko-kartela Sinaloa zaplijenila oružje porijeklom iz BiH, za koje je utvrđeno da pripada višku naoružanja koje je trebalo da bude uništeno 2003. godine. Preciznije, radi se o nekoliko tona eksploziva, oko 10.000 raketa 128 milimetara i nekoliko hiljada kalašnjikova. Sve ove transakcije su, kako tvrdi list, napravljene preko Tešića, koji je na crnoj listi UN-a zbog ilegalne trgovine oružjem u Liberiji, Jemenu i Libiji.\nKako su naveli na svom sajtu, TTU postoji od 1993. godine i u njemu rade nezavisni novinari koji se bave pitanjima odbrane i vojne opreme. Bilten izlazi i online i u pisanoj formi, a distribuiše se na osnovu pretplate.\nPrema navodima biltena, u švercu oružja učestvovali: Slobodan Tešić, Skot Miler, Zijad Fazlagić, Selmo Cikotić, Marina Pendeš i Dragiša Mektić\n"SAD blisko sarađuju sa Ministarstvom odbrane BiH da bi pružile pomoć BiH u uništavanju nepotrebnog i suvišnog naoružanja na siguran način, uz punu odgovornost i transparentnost", navodi Služba za odnose s javnošću Ambasade SAD u Sarajevu.\nCikotić je rekao da su navodi "toliko besmisleni da ih ne vrijedi komentarisati" i da nemaju utemeljenja u bilo čemu, dok je Mektić rekao da su mu poznate ove "budalaštine".\n"Nemam nikakve veze s tim, šta vam je? Moja jedina veza je što se kod nas predaju dokumenti za izvoz oružja, gdje mi samo izdajemo dozvole a saglasnost daju sva ostala ministarstva", rekao je Mektić.\nPokušali smo kontaktirati i sa Pendešovom, ali telefon joj je bio isključen.\nIz Tehničkog remontnog zavoda Hadžići rečeno nam je da će nam na pitanja odgovoriti danas u toku dana, dok su nam iz SIPA javili da su primili naša pitanja da li istražuju ove navode, ali do zaključenja ovog broja "Nezavisnih novina" nismo dobili odgovor.


I Francuska uvodi istu meru kao i Nemačka\n11. avgusta, 2021 Vesti iz Sveta Napišite komentar\nNovi način da se građani na neki način ,,primoraju” na vakcinaciju kako ne bi bacali novac na stalna testiranja biće zastupljen uskoro. Nemačka će od 11. oktobra ukinuti besplatno testiranje na korona virus ne bi li podstakla kampanju vakcinacije koja sporo napreduje, odlučili su vlada i savezne pokrajine. Istu odluku je donela i Francuska koja će od polovine oktobra naplaćivati PCR test.\nKako bi mogli ići u bioskop, restoran ili u sportsku halu, nevakcinisani građani biće u obavezi da pokažu negativan test koji će biti naplaćivan. Potvrda o vakcinaciji ili negativan test tražiće se čim stopa zaraženosti bude iznosila 35 slučajeva na 100.000 stanovnika u sedam dana.\nTestovi će i ubuduće biti besplatni za sve koji se iz zdravstvenih razloga ne mogu vakcinisati, trudnice i decu za koju još nema prikladne vakcine, navodi se u tekstu prihvaćenom na sednici na kojoj su učestvovali kancelarka Angela Merkel i šesnaest čelnika pokrajinskih vlada.\nNemačka sada ima dovoljnu količinu doza vakcine za sve građane koji bi trebalo da se vakcinišu, zbog toga je ipak odlučeno: „ukinućemo besplatne testove od 11. oktobra“, obrazložila je savezna vlada. Vlada takođe ističe da se nada da će „stopa vakcinisanosti ponovo primetno porasti“, ocenivši da su „svi odgovorni“ za podsticanje vakcinacije.\nTagovi: besplati testovi - nemačka - ukidanje - vakcinacija


IO”Proka S Plavi”i ove godine u konkurenciji za najbolju pesmu “Svetosavskih susreta izviđača” – TV Kikinda\nOdred izviđača „Proka S Plavi “ će i ove godine na „Svetosavskim susretima -izviđači pevaju“ , koji se održavaju sredinom februara u Beogradu nastupiti sa svojim izviđačkim pesmama. Cilj manifestacije je da se pruži prilika izviđačima da pesmom predstave svoju sredinu, odred, tradiciju, svoje stvaralaštvo i unaprede ovu važnu oblast izviđačkog rada.\nOvog februara će se članovi kikindskog Odreda izviđača „Proka S Plavi“ po treći put predstaviti beogradskoj publici, u okviru “Svetosavskih izviđačkih sureta-izviđači pevaju“. Ono što karakteriše Kikinđane je dobra pripremljenost, kao i ozbiljno prihvatanje svih pravila koja diktira takva manifestacija. Višemesečni trud obično bude nagrađen, te se izviđači odreda „Proka S Plavi“ uvek vraćaju sa vrlo značajnim priznanjima. I ovoga puta pripremaju posebne i tematske pesme.\nNačelnica odreda, aktivna članica Ivana Bodiroža smatra da se svaki trud isplati, premda njih ne motiviše samo takmičenje, već što kroz pesmu imaju mogućnost da opisu sve što u svom odredu rade:\n-Na Svetosavske susrete idemo već treću godinu zaredom. I ove godine ćemo otići kod naših prijatelja iz Beograda. Pevaćemo autorsku pesmu zamenika starešine Midraga Tadića i jednu pesmu u revijalnom delu. Prva pesma je himna susreta, a jedna pesma je posvećena Odredu izviđača iz Banovića. Pripreme traju dosta dugo. Ove pesme vežbamo još od decembra.\nManifestaciju godinama organizuje odred izviđača „Sveti Sava“ iz Beograda. Domaćini su vrlo zadovoljni onim što kikindski odred može da izvede, te je i himna manifestacije autorsko delo odreda „Proka S Plavi“.\nU zavisnosti od sredstava, ove godine bi odred poveo najveći broj svojih članova na Svetosavske susrete izviđača, koji će biti organizovani 16.februara. Izviđački odred „Proka S Plavi“ je veoma aktivan kada su u pitanju manifestacije, u organizaciji grada, kao i humanitarne akcije. Kako su najavili, namera im je da unaprede saradnju sa decom i mladima iz prihvatnog centra


Postani deo generacije koja menja svet - Akademija lepih umetnosti i multimedija\nUkoliko se pronalaziš u ovome, ALUM je pravo mesto za tebe.\nNa Akademiji lepih umetnosti i multimedija steći ćeš klasične umetničke veštine dopunjene modernim digitalnim znanjima. Obrazovanje na ALUM-u predstavlja izbalansiran spoj savremenih i tradicionalnih metoda koje se dopunjuju međusobno.\nIskoristi priliku da dobiješ znanje koje je potrebno da bi postao umetnik 21. veka. Neka tvoji umetnički projekti obeleže savremenu epohu, neka ostanu upamćena dela o kojima će buduće generacije učiti. Akademija lepih umetnosti i multimedija je jedina visokoobrazovna institucija u regionu koja ti omogućava da do njih dođeš u najboljim uslovima, u radu sa najsavremenijim alatima i tehnologijom.


NOVA FUNKCIJA: Viber ima nešto sasvim DRUGAČIJE! • HAPPYTV.RS\nNOVA FUNKCIJA: Viber ima nešto sasvim DRUGAČIJE!\nViber, jedna od vodećih plaformi za razmenu poruka na svetu, predstavila je novu funkciju - "Kreiraj svoj stiker" koja omogućava korisnicima da dizajniraju i kreiraju svoje personalizovane stikere i pakete stikera.\nTokom proteklih godina, Viber je objavio hiljade uređenih stiker paketa koji su deljeni među njegovim korisnicima 30 milijardi puta samo tokom prošle godine. Viber će im, od sada, pružiti mogućnost da izraze šta god žele kreiranjem sopstvenih stikera.\nBilo da se radi o prikazima drugih osoba unutar njihove Viber grupe prijatelja, zabavnim kućnim ljubimcima ili posebnom paketu stikera koji najavljuje neki važan događaj - korisnici će sada moći da osmisle, kreiraju i pošalju stikere koji predstavljaju bukvalno sve što se dešava u njihovom životu.\n21.1013 minutes ago\n21.1055 minutes ago


Tanjug 28. januara 2021. 14:45\nMADRID – Stopa nezaposlenosti u Španiji je neočekivano pala u četvrtom tromesečju, prema danšnjim zvaničnim podacima, što daje još veći kredibilitet vladinim procenama da se ekonomija kontinuirano oporavlja od uticaja pandemije kovid-19.\nDržavni zavod za statistiku (INE) saopštio je da se u periodu oktobar-decembar 2020. stopa nezaposlenosti spustila na 16,13 posto sa nivoa od 16,26 odsto iz prethodnog tromesečja, mada je i dalje mnogo veća od 13,78 procenata koliko je iznosila u poslednjem kvartalu 2019, prenosi Rojters.\nZa celu 2020. godinu, stopa nezaposlenost je iznosila u proseku 15,53 odsto u odnosu na 14,1 procenat prethodne godine.\nBroj ljudi bez posla je smanjen u četvrtom kvartalu za 3.100 osoba, na oko 3,72 miliona, dok je broj zaposlenih porastao za 0,87 posto, na 19,34 miliona.\nStopa nezaposlenost mladih je u posmatranom tromesečju blago opala na 40,15 posto sa nivoa od 40,45 odsto u trećem kvartalu, ali je znatno veća od 30,5 procenata, koliko je iznosila u poslednja tri meseca 2029.\nŠpanska vlada procenjuje da će privredni pad za 2020. iznositi rekordnih 11,2 posto, a za ovu godinu predviđa skok od najmanje 7,2 procenta.\nŠpanska statistika trebalo bi sutra da objavi zvanične podatke o BDP-u za četvrti kvartal.


Clanak iz Ekspresa\n25. Juna 1999 godine u dnevnom listu POLITIKA EKSPRES pojavio se članak pod naslovom:\nČlanak govori o ne mogućnosti udruženja estradnih umetnika Beograda da u nevolji pomogne Bori Spužić Kvaki. Dalje se navodi izjava Zorana Kalezić, da je to jedan od razloga što je podneo ostavku na mesto predsednika udruženja estradnih umetnika.\nHUMANOST SA TRAJANJEM\nNa inicijativu Zorana Kalezića, pre nekoliko meseci, održan je humanitarni koncert, sa koga je kompletan prihod upućen porodici Bore Spužić Kvake, koja živi u Požarevcu. Iako su se na koncertu pojavile brojne estradne ličnosti, novac za lečenje legende naše folk scene potrajao je svega nekoliko meseci, a sada je za nastavak lečenja potrebna nova suma.\nPEVAČ KOJI PUNI STADIONE\nUmetnička karijere Bore Spužića, koga ni kolege ni obožavaoci nikada ne zovu drugačije do po nadimku KVAKA, samo je jedna od brojnih priča o plejadi velikih zvezda domaće estrade. Od kafane iz koje je krenuo u osvajanje uha i srca slušalaca, baladama poput "Zašto majko nisi večna", i drugim hitovima uspevao je da stekne veoma brojnu publiku. Promukli glas u kome se kao prizvuk večito čuo jecaj cenili su kolege i publika.\nU plejadi savremenika u kojoj su takva pevačka imena poput Cuneta, Lepe, Tozovca, Staniše Stošič ili Silvane, izborio se za ugled, i izvesno ostao zapamćen.\nPublika koja ga je volele, bila je brojna, pa su u svim mestima gde je gostovao za nastupe birani stadioni.\nA onda su susreti i koncerti bivali sve ređi, dok nisu sasvim prestali. Tek humanitarni koncert Zorana Kalezića i drugih kolega, upriličen da Kvaki omogući lečenje, podsetio je one koji su ga voleli koliko im nedostaje.


Le Drian: U slučaju novog napada hemijskim oružjem, isti odgovor Siriji\n► Le Drian: U slučaju novog napada hemijskim oružjem, isti odgovor Siriji\nŠef francuske diplomatije Žan-Iv Le Drian izjavio je danas da će Francuska i njeni saveznici na isti način odgovoriti, vazdušnim napadima, ukoliko sirijske vlasti budu ponovo koristile hemijsko oružje za napade, preneo je radio Frans info (France Info).\nLe Drian je rekao da su se vlasti sirijskog predsednika Bašara el Asada 2013. godine obavezale da unište arsenal hemijskog oružja i dodao da je očigledno da nije sve uništeno i da su vlasti nastavile da ga koriste.\n"Sada je jasno da bi odgovor bio identičan ako bi Asad ponovo prešao crvenu liniju. Mi nismo objavili rat Asadu ili njegovim saveznicima. Jednostavno ne želimo da se koristi hemijsko oružje i da se na taj način dodatno teroriše sirijski narod", rekao je francuski ministar.\nSnage SAD, Velike Britanije i Francuske izvele su u subotu vazdušne napade na vojna postrojenja u Siriji, gde su optužile vlasti da su 7. aprila sprovele napad hemijskim oružjem u Dumi, poslednjem pobunjeničkom uporištu kod Damaska.\nStručnjaci međunarodne organizacije za zabranu hemijskog oružja (OPCW) sutra će posetiti Dumu gde će na licu mesta istražiti navode o tome.\nhemijsko oružje /


Centre hospitalier Antoine Gayraud (Carcassonne) : hoteli blizu, fotografije, adresa, Француска plan, blizu, rezervacija\nCentre hospitalier Antoine Gayraud (Carcassonne) (Француска)\nAdresa: route de Saint-Hilaire 11890 Carcassonne\nAdministrativna adresa: route de Saint-Hilaire, 11890 Carcassonne cedex 9\nFaks: 04 68 24 20 06\nNa 7 minuta kolima udaljenosti od centra grada, ovaj hotel se nalazi u ulici Route De Saint-Hilaire, a pozicija mu je jugozapad za grad Carcassonne. Sve to ga čini idealnim za otkrivanje grada i okoliNastavakne.Domaine d'Auriac ima 24 soba/e/u, čiji se široki spektar kreće od soba tipa Room do soba tipa Room, a najniža cena je 10 140 dinar - Srbija . U hotelu Domaine d'Auriac pronaći ćete sve usluge koje treba da ima hotel kategorije četiri zvezdice za grad Carcassonne: Teniski teren, Poslovni centar, Besplatan parking. Stil ovog hotela je Luksuzan.Možete da se opustite zahvaljujući pogodnostima koje nudi hotel, kao što je na primer spoljni bazen. Ovaj hotel pruža i posebne pogodnosti, kao što je na primer: tereni za golf u blizini.Pripada hotelskom lancu Relais & Châteaux Hotels.Do aerodroma Salvaza možete da stignete kolima za 28 minuta (aerodrom je udaljen 14 kilomet(a)ra od hotela).Još korisnih informacija:U ovom hotelu biće Vam na raspolaganju besplatan parking.Sakrijte\nStil ovog hotela za grad Carcassonne je Povoljan, a kategorija dve zvezdice. U njemu ćete naći razne usluge, kao što su: n.a..Nalazi se u ulici 220 Route de Saint Hilaire, pozicija mu je jug za grad CNastavakarcassonne, a od centra je udaljen samo 5 minuta kolima.Aerodrom Salvaza se nalazi na oko 30 minuta kolima od hotela (15 kilomet(a)ra ).Sakrijte\nStil hotela Le Domaine Du Chapitre je Povoljan, a pruža pun komfor i usluge kao što su: n.a.. Na 9 minuta kolima udaljenosti od centra, ovaj hotel u ulici Le Chapitre sa pozicijom jugozapad za grad CaNastavakrcassonne, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Aerodrom Salvaza se nalazi na oko 25 minuta kolima od hotela (12 kilomet(a)ra ).Možete da se opustite zahvaljujući pogodnostima koje nudi hotel, kao što je na primer spoljni bazen. Sakrijte\nU hotelu Les Balcons De La Cité - Le Saint Germain pronaći ćete sve usluge, a posebno: n.a.. Kategorija mu je tri zvezdice, a stil Povoljan.Nalazi se u ulici 21 Rue De La Rivière, pozicija mu je jugozNastavakapad za grad Carcassonne, a od centra je udaljen samo 10 minuta hodom.Uživajte u pogodnostima koje ovaj hotel pruža, kao što je na primer sauna. Do aerodroma Salvaza možete da stignete kolima za 32 minuta (aerodrom je udaljen 16 kilomet(a)ra od hotela).Sakrijte\nStil hotela Adonis La Barbacane je Povoljan, a pruža pun komfor i usluge kao što su: Novine, Sobe za nepušače, Poslovni centar, Perionica, Samo za nepušače, Televizija, Klimatizovano, Satelitska televNastavakizija. Nalazi se u ulici 15, rue de la Barbacane, pozicija mu je jugoistok za grad Carcassonne, a od centra je udaljen samo 4 minuta kolima.U njemu postoji brza internet konekcija.Do aerodroma Salvaza možete da stignete kolima za 33 minuta (aerodrom je udaljen 16 kilomet(a)ra od hotela).Uživajte u pogodnostima koje ovaj hotel pruža, kao što je na primer teretana. Ovaj hotel pruža i posebne pogodnosti, kao što je na primer: tereni za golf u blizini.Deo je lanca Adonis.Korisne informacije:U ovom hotelu biće Vam na raspolaganju parking uz naplatu.Sakrijte


Gradonačelnik Bihaća poručio: Vučjak ostaje otvoren dok se ne odredi nova lokacija — Radio Velkaton : Radio Velkaton\n9. Novembra. 2019. Izdvojeno, USK\nGradonačelnik Bihaća poručio: Vučjak ostaje otvoren dok se ne odredi nova lokacija\nDragan Mektić, ministar siguronosti Bosne i Hercegovine izjavio je da su netačne informacije da će narednih dana doći do izmještanja dijela migranata u prihvatne centre „BIRA“ u Bihaću i „Miral“ u Velikoj Kladuši“.\nKako je rekao, u tim prihvatnim centrima nema kapaciteta za takvu aktivnost, ali da je prioritet ministarstva da se što prije ovaj kamp zatvori.\n„ Radimo na tome da uspostavimo još dva prihvatna centra van Unsko-sanskog kantona i migrate iz tog kampa izmjestimo u njih. Naš je prioritet da što prije zatvorimo kamp „Vučjak“ i da te migrate prebacimo u ta dva nova kampa. U naredna dva do tri dana stvoriće se dodatni kapaciteti unutar postojećih prihvatnih centara u Sarajevu i dio migranata iz kampa ‘Vučjak’ će tamo biti prebačen“, kazao je ministar Mektić.\nMektić je potvrdio da kampovi „BIRA“ u Bihaću i „Miral“ u Velikoj Kladuši moraju ostati u funkciji i nakon 15. novembra, jer trenutno nema drugog načina zbrinjavanja migrata iz tih kampova.\nIstovremeno, reagujući na natpise pojedinih portala o izmještanju migranata iz kampa „Vučjak“ u Prihvatni centar „BIRA“, bihaćki gradonačelnik Šuret Fazlić je u petark rekao da do zatvaranja kampa „Vučjak“, bez obzira na zahtjev Evropske komisije, neće doći dok se ne pronađe prihvatni centar van Unsko-sanskog kantona u koji će migrati biti izmješteni, odnosno da ne dolazi u obzir da to bude prihvatni kamp „BIRA“ u Bihaću.\n„ Mi radimo i dajemo sve od sebe da se počne cjelovito upravljati migrantskom krizom. Evo, Gradsko vijeće dalo je saglasnost za uspostavu Prihvatnog centra na lokaciji „Lipa“ i sada je na Ministarstvu sigurnosti da odluči o toj lokaciji“, kazao je Fazlić.


Video: Dronovima napadnuta postrojenja saudijske naftne kompanije - Put vjernika\nNaslovnica Vijesti Svijet Video: Dronovima napadnuta postrojenja saudijske naftne kompanije\nPožari koji su izazvani stavljeni su pod kontrolu, a vlasti nisu identificirale čiji su dronovi kojima su počinjeni napadi na Aramco.\nJemenski pobunjenici Husi dronovima su napali dva postrojenja naftne kompanije Aramco, što je izazvalo velike eksplozije.\nIz Ministarstva unutarnjih poslova Saudijske Arabije rekli su da se jedan napad dogodio u pokrajini Abqaiq, u kojoj se nalazi najveća svjetska rafinerija nafte. Drugi napad se dogodio u pokrajini Khurais, 150 kilometara sjeveroistočno od Rijada, u kojoj je drugo po veličini naftno polje u zemlji.\nPriznanje bivšeg pripadnika ruske plaćeničke vojne kompanije Wagner Saudijske režim progoni šejha Muhameda el-Arifija za pomaganje muslimana u Siriji VIDEO: Desetine mrtvih u eksploziji u Turskoj Četvrti arapsko – izraelski rat